Fail Meja PK HEM

Fail Meja PK HEM
 ini bertujuan untuk memberi rujukan serta idea khususnya buat para guru sekolah.

Cerita Fail Meja ini bermula pada tahun 1991 dengan adanya Pekeliling Kemajuan Pentadbiran Awam (PKPA) Bilangan 8 Tahun 1991 : Panduan Mengenai Manual Prosedur Kerja dan Fail Meja.

Fail Meja adalah himpunan prosedur kerja bagi melaksanakan satu-satu tugasan mengikut jawatan. Objektif diwujudkan Fail Meja adalah untuk membantu pegawai/staf menjalankan tugasan dengan lancar dan cekap. Ia juga dapat memudah dan mempercepatkan proses pembelajaran dan penyesuaian kerja bagi orang baru. Fail Meja menjadi dokumen rujukan utama pegawai/staf dalam melaksanakan tugas yang diamanahkan.

Fail Meja merupakan satu-satu rujukan untuk individu di peringkat jawatan. Ia dirangka berasaskan tugas dan tanggungjawab seseorang guru. Ia juga mengandungi maklumat atau panduan untuk menjalankan tugas bagi satu-satu jawatan. Kandungannya merangkumi 14 perkara utama. Oleh itu, setiap jawatan mempunyai satu (1) Fail Meja yang tersendiri.

Isi Kandungan

Dapatkan “Fail Meja PK HEM” di sini

Di sini
admin
 nak kongsikan bahan tersebut. Sila
download
 menggunakan
link
 yang telah disediakan.

Format dokumen ini adalah dalam ‘PDF’. Sila download secara PERCUMA :

FAIL MEJA PK HEM

Semoga memberi manfaat.

SKOP FUNGSI DAN BIDANG TUGAS :

GURU PENOLONG KANAN HAL EHWAL MURID (PK HEM)

 Pengurusan Pengajaran dan Pembelajaran

Mengendalikan pengajaran dan pembelajaran (P&P) mata pelajaran yang ditetapkan untuk 12 hingga 17 waktu seminggu. (Pekeliling Pentadbiran Bil 3/67 pindaan 1982)

Memahami, menghayati dan mengamalkan kehendak dan tuntutan Sukatan Pelajaran.

Membuat penilaian dan mengambil tindakan susulan yang sewajarnya.

 Pentadbiran

Menjalankan tugas-tugas Guru Besar semasa ketiadaan Guru Besar dan Guru Penolong Kanan yang lain.

Membantu menyediakan anggaran belanjawan sekolah.

Membantu Guru Besar dalam semua aspek perancangan dan pengurusan sekolah.

Membantu dalam urusan sebut harga/tender makanan asrama sekolah.

Memastikan bahawa kemudahan dan penyertaan penghuni asrama dalam aktiviti riadah dan kokurikulum diadakan.

Menyelaras segala jenis pungutan wang dan pembayaran yang berkaitan dengan asrama.

Penasihat Lembaga Pengawas Asrama.

Hal Ehwal Murid

Bertanggungjawab kepada Guru Besar dalam pengurusan dan pentadbiran hal ehwal murid.

Membantu Guru Besar dalam pentadbiran sidang petang bagi sekolah-sekolah yang mempunyai sidang petang.

Membantu Guru Besar menyelia dan menilai aktiviti hal ehwal murid.

Mengurus dan mengemaskini Rekod Pendaftaran Murid.

Mengurus kemasukan kedatangan harian murid sidang pagi.

Mengurus kemasukan penempatan dan pertukaran murid.

Mengurus surat akuan sijil-sijil murid, surat pengesahan dan pengedaran sijil-sijil berhenti sekolah.

Menyemak buku/kad kemajuan murid dan jadual markah.

Menentukan penerapan amalan-amalan dan nilai-nilai yang murni.

Memastikan undang-undang dan peraturan-peraturan sekolah dikuatkuasakan.

Mengambil tindakan yang sesuai terhadap kes-kes yang melanggar tatatertib dan salah laku.

Menyelaras dan meyediakan rekos disiplin dan laporan murid.

Guru Penasihat Lembaga Pengawas Sekolah.

Merancang, menyelaras dan menyediakan pelaksanaan serta laporan program bimbingan dan kaunseling.

Merancang dan melaksanakan program kebajikan dan orientasi bagi murid-murid baru.

Menguruskan aktiviti dan kemudahan kesihatan dan kebersihan murid dengan sempurna seperti menguruskan kad 001/002 PKS1/PKS 2 dan Kad Tenaga Asas.

Menyelaras penyeliaan yang berkaitan dengan kantin sekolah.

Melaksanakan tugas-tugas yang berkaitan dengan Rancangan Amalan Makanan dan Pemakanan, Projek Susu dan lain-lain rancangan bantuan kebajikan murid.

Memastikan langkah-langkah keselamatan murid semasa berada di sekolah sentiasa dilaksanakan.

Menyelaras hal-hal belanjawan, pengeluaran, pengambilan, pengagihan dan hapus kira buku Skim Pinjaman Buku Teks.

Menguruskan kutipan-kutipan data, mengawal buku-buku stok dan mengawal bilik Buku Bantuan.

Menentukan sistem kemasukan dan penempatan pelajar ke asrama.

Membantu di dalam pemilihan dan penyeliaan warden-warden asrama.

Menyelaras ha-hal pembelajaran dan menentukan langkahlangkah keselamatan asrama.

Menyelaras penyeliaan kebersihan dan kesihatan penghuni asrama dan mewujudkan keceriaan asrama.

Menyelaras penyeliaan hal makan dan dapur.

 Ko-Kurikulum & Tugas-Tugas Lain

Menganggotai jawatankuasa-jawatankuasa yang diluluskan oleh guru besar dari masa ke semasa.

Melaksanakan arahan-arahan dan tugasan-tugasan lain yang diberikan oleh Guru Besar dari masa ke semasa.

Penutup

Teruskan bersama kami di
t.me/tcerdot.my
 untuk mendapatkan informasi dan bahan-bahan pendidikan yang terkini dan terbaik dari semasa ke semasa. Terima kasih kerana menyokong kami dan semoga artikel
Fail Meja PK HEM
 ini membantu anda.

Anda juga mungkin berminat dengan :

Takwim Aktiviti Sekolah 2021

Buku Pengurusan PPKI 2021

Koleksi Fail Rekod Pengajaran Dan Pemudahcaraan 2021


Fail Penilaian Bersepadu Pegawai Perkhidmatan Pendidikan (PBPPP)

Fail Penilaian Bersepadu Pegawai Perkhidmatan Pendidikan (PBPPP)
ini telah menggantikan Laporan Nilaian Prestasi Tahunan (LNPT) dan telah berkuatkuasa sepenuhnya bermula tahun 2016.

Selaras dengan Program Transformasi Kerajaan (GTP 2.0) dan Pelan Pembangunan Pendidikan Malaysia (PPPM) 2013 – 2025, penilaian menggunakan Penilaian Bersepadu Pegawai Perkhidmatan Pendidikan (PBPPP) adalah berdasarkan konsep Tugas dan Tempat Bertugas. PBPPP memfokuskan kepada elemen kompentensi, potensi, keberhasilannya adalah berasaskan Gred dan Jawatan, serta mengikut konsep bidang tugas dan tempat bertugas.

Penilaian ini diwujudkan berdasarkan Anjakan 4 iaitu Transformasi keguruan sebagai profesion pilihan berasaskan kriteria pemilihan dan proses perancangan serta penggantian bagi Pengetua dan Guru Besar sejak 2013.

Isi Kandungan

Dapatkan “Fail Penilaian Bersepadu Pegawai Perkhidmatan Pendidikan (PBPPP)” di sini

Di sini
admin
 nak kongsikan bahan tersebut. Sila
download
 menggunakan
link
 yang telah disediakan.

Format dokumen ini adalah dalam ‘PDF’. Sila download secara PERCUMA :

SEPERATOR PORTFOLIO PBPPP

CONTOH FAIL PBPPP

Bahagian 1 : Peranan dan Tanggungjawab

Bahagian 2 : Pelan Pembangunan Profesional

Bahagian 3 : Sumbangan kepada Organisasi

Bahagian 4 : Bahan Bukti dalam PDP

Bahagian 5 : Penilaian PDP

Anugerah dan Pencapaian

Dipersilakan download secara PERCUMA dan semoga memberi manfaat kepada semua.

Objektif Penilaian Bersepadu Pegawai Perkhidmatan Pendidikan (PBPPP)

Instrumen PBPPP terdiri daripada tiga komponen iaitu Generik, Fungsional dan Keberhasilan. Komponen Generik adalah dinilai berdasarkan keperluan kompetensi umum perkhidmatan awam manakala komponen Fungsional dinilai berdasarkan pengetahuan dan kemahiran mengikut tugas dan tempat bertugas PPP. Keberhasilan dinilai berdasarkan peningkatan dan/atau pencapaian hasil kerja berasaskan bidang tugas PPP.

Menilai kompetensi dan potensi Pegawai Perkhidmatan Pendidikan (PPP)

Menilai keberhasilan (aspek peningkatan dan pencapaian) yang merupakan hasil kerja Pegawai Perkhidmatan Pendidikan (PPP)

Mengenal pasti kompetensi dan potensi Pegawai Perkhidmatan Pendidikan (PPP) untuk membolehkan Program Pembangunan Profesional Berterusan (CPD) dilaksanakan

Mengenal pasti keperluan latihan untuk pembangunan laluan kerjaya Pegawai Perkhidmatan Pendidikan (PPP)

Matlamat PBPPP

Pembangunan instrumen PBPPP bermula dengan pemansuhan Penilaian Tahap Kompetensi (PTK) pada Oktober 2010 dan selepas itu, Bahagian Pembangunan dan Penilaian Kompetensi (BPPK) memulakan langkah dengan mengadakan Persidangan Penilaian Kompetensi BPPK dan JPN pada Disember 2010, Persidangan Pegawai Kanan KPM pada bulan Januari 2011 dan Persidangan Anggota Kumpulan Pelaksana (AKP) pada bulan Februari 2011 dalam mendapatkan input serta idea bagi mewujudkan penilaian kompetensi yang boleh diterima oleh semua pihak. Berikut adalah antara matlamat utama pembinaan PBPPP:

Meningkatkan kecekapan dan komitmen bagi melahirkan PPP yang berprestasi tinggi

Penilaian secara menyeluruh yang menggabungkan jalinan kompetensi dan potensi serta keberhasilan PPP

Bagi mendokong aspirasi ke arah pendidikan yang berkualiti tinggi

Penilaian Bersepadu Pegawai Perkhidmatan Pendidikan (PBPPP) digubal berdasarkan kepada prinsip asas penilaian berikut:

Penilaian yang adil dan telus bergantung kepada prestasi atau hasil kerja atau output atau income atau impak yang bersesuaian serta perlaksanaan yang berkaitan dalam menjalankan tugas dan bertanggungjawab.

Menggalakkan persaingan secara positif dalam menaiktaraf kualiti dan produktiviti dalam mencapai objektif organisasi.

Fokus kepada penilaian kepada pegawai mengikut tanggungjawab dan bidang tugas.

Penilaian
 Bersepadu Pegawai Perkhidmatan Pendidikan (PBPPP) merupakan penilaian yang fleksibel kerana ianya tidak hanya terikat pada satu kaedah, masa dan tempat penilaian. Penilaian boleh dijalankan oleh PP mengikut kesesuaian kaedah, masa dan tempat berdasarkan tugas yang dijalankan oleh PYD.

Fasa Penilaian

Tempoh penilaian perlulah dilaksanakan secara berterusan dalam tempoh 1 tahun pada tahun semasa dan penilaian dilaksanakan melalui sistem e-Prestasi dan perlu dilakukan sekurang-kurangnya 2 kali setahun dan dalam jangka masa ini, Pegawai Penilai mestilah melengkapkan penilaian dan menghantar skor akhir penilaian.

Sepanjang tempoh setahun penilaian, terdapat tiga fasa penilaian iaitu prapenilaian, semasa penilaian dan pascapenilaian. Semasa fasa prapenilaian, Pegawai Perkhidmatan Pendidikan akan menerima
takwim
 pelaksanaan PBPP pada tahun semasa dan taklimat pelaksanaan diperingkat organisasi akan dijalankan.

Terima kasih kerana menyokong kami dan semoga artikel
Fail Penilaian Bersepadu Pegawai Perkhidmatan Pendidikan (PBPPP)
 ini membantu anda. Ada juga antara artikel lain yang mungkin boleh dijadikan rujukan seperti
Anugerah dan Pencapaian PBPPP
.Semoga ianya memberi inspirasi kepada guru terutamanya.

Apakah sumber yang boleh kita rujuk untuk Penilaian PDP dan Kepimpinan PBPPP?

Ia merupakan bahagian kelima di dalam penghasilan fail PBPPP ini bertujuan untuk memberi rujukan serta idea khusunya buat para guru sekolah. Para guru yang terlibat boleh rujuk capaian
di sin
i untuk lebih detail.

Boleh saya tahu tentang anugerah dan pencapaian PBPPP ini?

Anugerah dan Pencapaian PBPPP

yang merupakan bahagian keenam di dalam penghasilan fail PBPPP ini bertujuan untuk memberi rujukan serta idea khusunya buat para guru sekolah.


Fakta Tentang Eskalator Yang Ramai Tidak Tahu!

Fakta Tentang Eskalator
 yang ramai tidak tahu! Eskalator merupakan sejenis tangga elektronik atau
tangga gerak
 yang dapat bergerak sama ada ke atas mahupun ke bawah. Umumnya, ia kebanyakannya ditemui di dalam pasar raya dan pelbagai bangunan serta pusat membeli-belah.

Cuba anda bayangkan bagaimana dunia tanpa tangga elektronik ini, pastinya ia jauh lebih sukar tanpa bantuan teknologi ini. Kemudahan ini sebenarnya telah lama diciptakan dan ia telah melebihi satu abad.

Sehingga ke hari ini, berbilion manusia dapat menikmati kecanggihan teknologi eskalator yang sentiasa menjadi pilihan orang ramai berbanding tangga tradisional.

Pada 2023, ia merupakan tahun ke-131 eskalator atau tangga elektronik masih diguna pakai hingga ke hari ini. Oleh itu, Mari kita mengimbau kembali fakta sejarah penciptaan dan jenis-jenisnya pada artikel kali ini.

Fakta Tentang Eskalator Yang Ramai Tidak Tahu

Pada 15 Mac 1892, seorang lelaki bernama Jesse Reno telah mencipta eskalator pertama dalam sejarah.

Pada awalnya ia dikenali sebagai “Lif Condong” dan dipasang di Jeti Besi Lama di Pulau Coney di New York City pada 16 Januari 1893.

Eskalator pertama itu berfungsi membawa naik pengguna dengan paras sudut 25 darjah.

Panjangnya pula adalah 2.1 meter (tujuh kaki).

Dianggarkan lebih 75,000 orang menggunakan tangga itu selama dua minggu di Jeti Besi Lama.

Sejak eskalator pertama diperkenalkan, ia semakin mendapat perhatian ramai hanya dalam tempoh dua minggu.

Oleh itu, eskalator kedua kemudiannya diperkenalkan di Jambatan Brooklyn dan masih digunakan.

Seiring peredaran masa, ciptaan Jesse Reno ditambahbaik oleh syarikat eskalator, Thyssenkrupp.

Thyssenkrupp Elevator merupakan satu-satunya syarikat yang masih beroperasi di Jerman.

Kilang pengeluaran eskalator ini berpangkalan di Hamburg, Jerman.

Umumnya, jangka hayat bagi setiap tangga ini adalah dari 20-30 tahun sebelum ia memerlukan penambahbaikan atau penyelenggaraan.

Setiap pekerja mekanik syarikat ini kebiasaannya menguruskan 30 hingga 40 eskalator setiap bulan.

Dalam sistem pembinaan eskalator, ia mempunyai ciri khusus.

Penyelenggaraannya memerlukan ketetapan ketinggian, lebar, sudut condong, kelajuan, motor atau kecekapan tenaga boleh diubah mengikut keperluan pelanggan.

Di Eropah, sekitar 5,500 eskalator baharu dipasang setiap tahun.

Sejak syarikat Thyssenkrupp mengemudi teknologi ini, eskalator tertua yang pernah dipasang adalah di gedung serbaneka Wertheim, Macy’s di New York City pada tahun 1906.

Ia dikenali sebagai Wimmel&Landgraf.

Teknologi tersebut berusia empat tahun lebih muda berbanding eskalator tertua (asal).

Bagaimanapun, ia menjadi tinggalan sejarah apabila Thyssenkrupp berpindah lokasi perindustrian di Hamburg pada tahun 1951.

Fakta tentang eskalator terpanjang di dunia dipegang oleh stesen Metro Okruzhnaya di Rusia dengan panjang 53.68 meter. Manakala tangga elektronik itu di Eropah adalah di Metro Prague sepanjang 43.6 meter. Sementara itu, fakta tentang eskalator terpendek pula hanya berukuran 90 sentimeter.

Tangga ini kebiasaannya juga digunakan di istana atau muzium. Selain itu, ciptaan ini juga digunakan di kawasan altitud yang tinggi termasuklah di pergunungan Alps.

Difahamkam, ia berperanan untuk membawa naik dan turun pemain ski. Selain itu. ia juga dapat mengelakkan mereka daripada terjatuh.

Manakala, antara lokasi yang popular bagi eskalator ini adalah di pusat membeli-belah London, Harrods. Ia disebabkan mempunyai keunikan seperti lapisan Art Nouveau (bertemakan tamadun Mesir).

Selain itu, eskalator Akuarium Lautan Shanghai juga menyajikan pemandangan yang pastinya menggamit hati pengunjung. Hal ini kerana eskalator di bandar China itu seperti membawa orang ramai mengembara menerusi terowong bawah laut.

Tahun demi tahun, eskalator semakin mempunyai ciri-ciri yang menarik perhatian ramai antaranya “Mod Diraja”.

Difahamkan, pengguna yang menggunakan teknologi ini dapat menekan satu butang yang berfungsi untuk menggerakkan dan memberhentikannya.

Selain itu, fakta tentang eskalator yang anda perlu tahu juga adalah eskalator dilengkapi dengan ciri khas iaitu sistem pendingin (tempat meletakkan tangan) di kawasan yang lebih panas.

Bagi mereka yang pernah menaiki pesawat terbang, pastinya pernah menggunakan tangga mudah alih ini. Menariknya, ia dapat bergerak dan dibawa ke dalam pesawat dan diigunakan oleh penumpang.

Seterusnya, eskalator pisang pula merupakan gabungan antara tangga elektronik dan laluan pejalan kaki (tangga tradisional). Ia boleh ditemui di Stesen Sentral Antwerp dan di Alster-Pavillon di Hamburg bahkan banyak kawasan lain lagi.

Untuk pengetahuan, sebanyak dua eskalator telah dihantar ke Riyadh. Uniknya, ia bergerak pada kadar 0.9 meter sesaat dan dianggap paling laju dengan model lain.

Jadi, itu sahaja sedikit perkongsian
Fakta Tentang Eskalator
dan diharapkan semoga ia dapat sedikit sebanyak menambahkan pengetahuan anda tentang Fakta Tentang Eskalator yang perlu anda tahu.

Selain Fakta Tentang Eskalator, anda juga boleh dapatkan pelbagai lagi fakta lain berkaitan teknologi dunia yang semakin hari semakin canggih ini di
TcerDotMy
kerana kami sentiasa berkongsi fakta menarik untuk rujukan utama anda. Selamat Membaca!


FAMA, Mukmin Pay wujudkan Program Mukmin Mart Rider

PUTRAJAYA – Lembaga Pemasaran Pertanian Persekutuan (FAMA) dengan kerjasama Mukmin Pay Sdn Bhd mewujudkan peluang pekerjaan baharu ekonomi gig menerusi Program Mukmin Mart Rider.

Timbalan Menteri Pertanian dan Industri Makanan (MAFI) II, Datuk Che Abdullah Mat Nawi berkata, aplikasi Mukmin Mart yang dibangun dan diuruskan sepenuhnya oleh syarikat Mukmin Pay Sdn Bhd itu telah diperkenalkan kepada usahawan FAMA di 16 lokasi pasar tani Wilayah Persekutuan Kuala Lumpur/Putrajaya dan MyFarm Outlet (MFO) Putrajaya.

Beliau berkata, belia yang sedang mencari peluang pekerjaan boleh mendaftar sebagai penghantar makanan (rider) melalui aplikasi Mukmin Rider sama ada di
Play Store
 atau di App Store.

“Sehingga kini, aplikasi ini telah berjaya mendaftarkan 300 usahawan FAMA dan 500 rider, manakala 3,000 pengguna telah menggunakan aplikasi tersebut.

“Nilai jualan menerusi aplikasi tersebut dari Februari 2021 hingga Mei 2021 telah mencatatkan RM500,000,” katanya selepas mengadakan lawatan kerja ke Pasar Segar Terkawal (PST) di MyFarm Outlet (MFO) Putrajaya pada Khamis.

Mengulas lanjut, Che Abdullah berkata, Mukmin Pay Sdn Bhd menyasarkan untuk meluaskan pendaftaran usahawan di outlet-outlet pemasaran FAMA di seluruh negara pada tahun ini.

“Kita jangkakan 5,000 lagi usahawan akan mendaftar dengan nilai jualan berjumlah RM 6.5 juta pada penghujung tahun 2021,” katanya.

Anda juga boleh mendaftar menerusi pautan ini :
Mukmin Mart Rider

Sumber
Sinar Harian

Artikel lain :
Pendaftaran Platform Warongku


Fasa Pengemaskinian UPUOnline Sesi Akademik 2023/2024

Fasa Pengemaskinian UPUOnline
adalah pemohon kategori SPM, STPM dan STAM dimana mereka boleh mengemaskini pilihan program pengajian berdasarkan keputusan sebenar atau keputusan penuh bagi pemohon kategori Matrikulasi / Asasi.

Manakala, pemohon bagi kategori SPM, STPM, Matrikulasi, Asasi dan STAM boleh mengemas kini semua pilihan program pengajian yang telah dipanggil temu duga. Pada Fasa Pengemaskinian ini, tiada lagi pilihan program pengajian bertemu duga.

Selain itu, pemohon bagi kategori Diploma / Setaraf, hanya boleh mengemas kini keputusan dan memuat naik dokumen sahaja tanpa kemaskini pilihan program pengajian.

Mana-mana program yang tidak menepati syarat khas akan digugurkan dari senarai. Maka, pilihlah program baru yang telah disenarai pendek oleh sistem mengikut pencapaian SPM pemohon.

Buat kiraan merit yang terkini dan letakkan program yang berpotensi besar untuk pemohon dapat tawaran, di pilihan teratas. Jangan tunggu saat-saat akhir untuk lakukan kemaskini ini kerana dikhuatiri sistem akan sesak pada masa tersebut.

Isi Kandungan

Fasa Pengemaskinian UPUOnline

Tapisan syarat Khas Program Pengajian hanya disediakan kepada calon yang telah memohon pada
 FASA 1
 sahaja.

Calon diingatkan agar membuat
SEMAKAN
 syarat Khas Program Pengajian di e-Panduan sebelum membuat pilihan program pengajian di UPUOnline.

Cara Kemaskini UPUOnline

Langkah-langkah untuk membuat pengemaskinian UPUOnline adalah seperti berikut:

Pemohon boleh membuat pengemaskinian menerusi laman sesawang pada pautan berikut

>>>UPUOnline<<<

Kemudian, klik pada bahagian ‘Permohonan Kemasukan‘.

Log masuk seperti biasa.

Calon boleh mengemaskini pada ruangan yang dikehendaki seperti maklumat diri dan akademik dan ikut arahan seterusnya.

Setelah selesai pengemaskinian, klik pada butang ‘SAH‘ dan ‘HANTAR‘.

Tempoh Kemaskini
UPUOnline

Pemohon lepasan SPM 2022 boleh mengemaskini pilihan program pengajian yang LAYAK berdasarkan keputusan SPM 2022 bermula
10 Jun 2023
jam 12.00 tengah hari sehingga
13 Jun 2023
 jam 5.00 petang.

Maklumat Lanjut

Jangan Lupa Ikuti di Media Sosial Rasmi UPUOnline:

TikTok: @bkpaupu

Facebook: kemasukan bkpa jpt

Telegram: UPUONLINE CHANNEL

Instagram: @kemasukanbkpa

YouTube: bkpaUPU

Sebarang pertanyaan atau masalah berkaitan Fasa Pengemaskinian UPUOnline ini, anda boleh melayari laman web rasmi
Bahagian Kemasukan Pelajar IPTA
 menghubungi pihak UPUOnline melalui

Hotline UPU: 03-86842363

E-mel:
[email protected]

Maklumbalas UPU

UPUChat

Bahagian Kemasukan Pelajar IPTA

Jabatan Pendidikan Tinggi,

Kementerian Pengajian Tinggi

Aras 4, No. 2 Menara 2, Jalan P5/6

Presint 5 Pusat Pentadbiran Kerajaan Persekutuan

62200 Wilayah Persekutuan Putrajaya

Talian Hotline: 03 8870 8200

Faks: 03 8870 6864

Alamat E-mel:
[email protected]

Semoga info berkaitan
Fasa Pengemaskinian UPUOnline
 bagi Sesi Akademik 2023/2024 ini sedikit sebanyak dapat memberi manfaat kepada anda.

Seterusnya, anda juga boleh dapatkan info-info terkini di
TcerDotMy
kerana kami sentiasa menyediakan segala info yang tepat dan sahih.


FENOMENA BAHARU, DIY WALL PANELLING GAYA DEKORASI MASA KINI

Wall panel
 adalah lembaran papan yang mempunyai corak atau motif serta bertekstur. Berguna untuk menjadikan dinding tampak bertekstur / bermotif.

Penggunaannya sendiri sebagai alternatif pengganti wallpaper kerana bentuk profilnya yang bernilai seni, lebih berkesan daripada wallpaper yang hanya menyediakan corak dan warna sahaja.

Wall panel biasa digunakan pada berbagai macam bangunan dan ruangan, baik bangunan komersial mahupun bangunan rumah. Juga digunakan sebagai wall covering pengganti wallpaper, atau sebagai penyekat ruangan. Umumnya dinding 3D digunakan untuk menonjolkan suatu elemen ruangan.

Kini terdapat satu trend mendeco sendiri rumah dengan menggunakan kayu syiling. Hasilnya seperti dekorasi di hotel dan rumah mewah. Semua di buat sendiri sahaja dengan bahan-bahan yang boleh di beli di kedai hardware.

Lihat perkongsian seorang pengguna facebook
Yang Noor Liny Mohamad

Alhamdulillah, finally siap jugak. dinding kayu fesyen terkini namanya. WALL PANELING.

credit to my beloved husband, gigih penuhi impian isteri. total 2.5 hari untuk siapkan semua ni sbb en suami buat sorang2. isteri bantu keja ringan2 ja. bahagia seorang isteri dtg dari suami yg membahagiakan… kaum isteri x minta intan berlian pun.

akk share barang yg diperlukan :

CAT JOTUN

FILLER

BRUSH

TINNER

GUM 5 BOTOL

WHITE UNDER COAT

KAYU SYILING 10 KAKI X 22 BATANG

PAKU

SELOTAPE

(harga brg berbeza setiap kawasan)

akk halalkan untuk share. semoga bermanfaat. jom buat, isi masa lapang time MCO.

Berikut di kongsikan pula idea corak wall panelling yang lain untuk pilihan anda:

Semoga dengan perkongsian ini dapat memberi inspirasi kepada yang ingin mengubah suai dekorasi kediaman masing-masing agar nampak mewah dan moden.

kredit :
Yang Noor Liny Mohammad
,
kak yus


Fenomena Istiwa Al-adzam Tentukan Arah Kiblat

Fenomena Istiwa Al-adzam
 adalah satu fasa suatuketika di mana matahari berada tepat di atas kedudukan Kaabah

Esok atau 27 Mei 2020 kita berpeluang Menyemak Ketepatan Arah Kiblat Menggunakan Kaedah Tradisional yang mana akan berlakunya fenomena yang di panggil Istiwa Al-adzam.

Isi Kandungan

Apakah Fenomena Istiwa Al-adzam?

Istiwa al-‘adzam ialah suatu fenomena di mana matahari berada tepat di atas kedudukan Kaabah. Apabila matahari berada di atas suatu objek pada kedudukan yang tepat, maka objek itu sendiri tidak akan menghasilkan bayang. Dalam masa yang sama, bagi lokasi yang jauh daripada tempat tersebut, fenomena ini boleh dimanfaatkan untuk mencari arah lokasinya.

Contohnya kita yang sedang berada di Malaysia boleh memanfaatkan peristiwa yang berlaku untuk mencari arah kedudukan Kaabah (arah kiblat) tanpa menggunakan kemudahan peranti atau gajet.

Ketepatan kaedah ini sangat diakui di Malaysia dan tidak ada ralat. Matahari ketika itu berperanan seolah-olah seperti jarum kompas yang tidak akan dipesongkan oleh gangguan-gangguan seperti besi, yang biasanya boleh terjadi pada kompas magnetik.

Bilakah Ia Berlaku Fenomena Istiwa Al-adzam ?

Istiwa al-‘adzam berlaku hanya dua kali dalam setahun, pada tarikh dan waktu yang sama iaitu:

28 Mei (5.16 petang) dan 16 Julai (5.28 petang) – Setiap tahun

27 Mei (5.16 petang) dan 15 Julai (5.28 petang) – Tahun lompat

Persediaan Sebelum Peristiwa Ini Berlaku

1. Memastikan jam yang dirujuk mengikut waktu piawai yang tepat.

2. Dirikan satu objek lurus di tempat yang ingin ditentukan arah kiblat (Tempat yang dipilih mestilah tidak terlindung daripada sinaran matahari supaya bayang-bayang boleh terhasil daripada objek tersebut).

3. Tunggu hingga ke masa yang telah ditetapkan seperti di atas.

Ketika Fenomena Istiwa Al-adzam Berlaku

1. Perhatikan bayang-bayang yang jatuh ketika tibanya waktu tersebut.

2. Arah qiblat adalah arah yang bertentangan dengan jatuhnya bayang-bayang tersebut.

3. Tandakan arah qiblat.

Ini merupakan peluang yang baik bagi menyemak arah kiblat secara tepat. Teknologi seperti kompas digital yang terdapat dalam kebanyakan telefon pintar memang memudahkan tetapi sesekali bukankah lebih menarik jika kita dapat merasai pengalaman mencari arah kiblat sendiri?

Bahan-bahan yang diperlukan:

1. Kayu lurus (sebaiknya yg ada tapak@boleh berdiri tegak).

2. Masking Tape.

3. Pen Marker.

Cara-cara:

1. Pada 27 Mei (esok)*

2. Pacakkan/letakkan kayu lurus tersebut di kawasan yg ada sinaran matahari (ada bayang²).

3. Pastikan hari tidak mendung/hujan.

4. Tepat jam 5:16 petang.

5. Lekatkan masking tape lurus mengikut bayang² kayu tersebut.

6. Gunakan pen marker untuk tulis/tandakan arah kiblat.

7. Bayang² adalah ke arah timur, maka kiblat adalah yg di arah bertentangan.

8. Selesai tanda arah kiblat yg tepat.

Penerangan:

Fenomena Istiwa A’dzam
 ialah kedudukan Matahari tepat berada di atas Kaabah pada 27 Mei* (2020 adalah Tahun Lompat) pada jam 5:16 petang (waktu Malaysia) *Pada tahun biasa, berlaku pada tarikh 28 Mei. Juga boleh baca
sini
 untuk rujukan.

Pada waktu yang sama, di Mekah, iaitu di Kaabah (jam 12:16 tengah hari waktu Mekah) berlaku fenomena ‘Hari Tanpa Bayang’ kerana matahari tepat berada di atas Kaabah.

Istiwa A’dzam berlaku 2 kali dalam setahun iaitu pada 28 Mei jam 5:16 petang dan 16 Julai jam 5:28 petang. (Leap Year: 27 Mei & 15 Julai).

Lepas ni bolehlah cek semula arah kiblat yang ditunjukkan pada aplikasi di telefon pintar masing-masing samada tepat atau sebaliknya. Kadangkala apa yang ditunjukkan diaplikasi smartphone kurang tepat. Selain itu juga, anda juga boleh tambah ilmu dengan membaca
Nuzul Al-Quran: 10 kisah Inspirasi Dampingi Al-Quran
.


Fenomena Istiwa’ Azam dan Cara Semak Arah Kiblat

Isi Kandungan

Apakah Fenomena Istiwa’ Azam?

Fenomena Istiwa’ Azam adalah fenomena yang berlaku apabila Matahari berada diatas titik Zenit sesuatu tempat ketika ia melintasi di Median tempat berkenaan. Ketika Matahari Istiwa di atas Kaabah, bayang-bayang objek di mana-mana tempat di bumi yang menerima cahaya Matahari boleh menjadi panduan arah kiblat.

Dengan berlakunya fenomena ini, umat Islam berpeluang untuk melakukan semakan arah kiblat berpandukan bayang-bayang objek di sekitar tempat solat samada Masjid, Surau, Pejabat dan rumah.

Cara Semak Arah Kiblat

Pada 28 Mei 2021, Jumaat bersamaan 16 Syawal 1442H – 5:16 PM (waktu Malaysia) akan berlakunya fenomena Istiwa A’dzam.

Istiwa A’dzam ialah kedudukan Matahari tepat berada di atas Kaabah (12:16 PM waktu Mekah). Fenomena ini berlaku dua kali dalam setahun. Berikut merupakan cara menyemak arah kiblat:

Semakan boleh dilakukan di kediaman anda masing – masing

Pastikan waktu semakan adalah mengikut waktunya.

Sila rujuk waktu yang tepat berdasarkan waktu Malaysia di mst.sirim.my.

Gunakan objek tegak dan lurus 90 darjah seperti tiang rumah, tingkap rumah atau lain – lain.

Bayang – bayang yang terhasil daripada objek tersebut menunjukkan ke arah kiblat.

Pastikan cuaca dalam keadaan baik (tidak mendung/hujan) supaya bayang-bayang objek jelas kelihatan dan mudah untuk ditanda.

Bagi memberi penjelasan yang lebih nyata, anda boleh rujuk kepada gambar rajah dibawah:

Selesai membuat penandaan arah kiblat, maka bolehlah menyemak semula arah kiblat yang sedia ada atau membuat semakan arah kiblat di aplikasi telefon pintar masing-masing. (tertakluk kepada keadaan fungsi sistem GPS di telefon dan gangguan magnet disekitarnya).

Sumber
Mufti Wilayah Persekutuan

Artikel lain:
Panduan Solat Sunat Khusuf Bagi Fenomena Gerhana Bulan Penuh


Fenomena Roti Coklat Yang Dinamakan Roti Samad

Cipta Fenomena Roti Coklat, myNEWS Namakan Roti Samad Sempena Lelaki Ini

LELAKI ini bukan selebriti mahupun influencer, tetapi namanya diangkat sebagai jenama roti kegemaran di Jepun yang dijual di kedai serbaneka terkenal di negara ini.

Begitulah tuah Samad, 28, atau nama sebenarnya Mohamad Shazmeel Shah Mohd Azeman yang ditawarkan kontrak dua bulan apabila namanya digunakan sebagai jenama roti itu.

Samad berkata, dia tidak menyangka gemar memakan roti disaluti krim coklat itu sejak Oktober lalu, memberikan tuah kepadanya.

“Saya mula makan roti ini sejak satu cawangan baru kedai itu dibuka berdekatan pejabat lama saya di Seksyen 13, Shah Alam.

“Isteri saya yang mula membelinya terlebih dahulu, sebelum saya juga tertarik hingga menjadikannya makanan rutin saya di pejabat setiap pagi.

“Saya gemar memakannya kerana rotinya besar, lembut dan krimnya tidak begitu manis selain mudah dibawa ke mana-mana serta harganya berpatutan,” katanya ketika dihubungi Harian Metro.

Katanya, teruja dengan keenakan roti itu membuatkannya kerap berkongsi pengalamannya itu dengan memuat naik gambar serta perihal roti itu di media sosial.

“Pernah beberapa kali saya tidak dapat makan roti itu kerana kehabisan stok bekalan di kedai berkenaan.

“Sebaik bekalan ditambah, saya memuat naik gambar roti itu dalam Twitter dan Instagram dengan keterangan ‘akhirnya ada bekalan’ dan beberapa ‘posting’ lagi mengenai roti itu.

“Saya tidak sangka lama kelamaan, ramai orang turut membelinya selepas terpengaruh dengan ‘iklan’ tidak sengaja saya itu,” katanya.

Jurutera perisian sebuah syarikat swasta itu berkata, selepas mencipta ‘fenomena’ itu di media sosial, pihak pengurusan kedai serbaneka berkenaan memberikan penghargaan kepadanya

“Pada mulanya mereka menghantar dua kotak berisi roti kegemaran saya itu sebelum saya dipelawa melihat operasi kilang mereka di Kota Damansara, penghujung Januari lalu.

“Ketika itu, mereka turut berbincang mengenai perancangan masa depan termasuk mahu bekerjasama dengan saya dalam aspek penjenamaan roti itu.

“Ia sesuatu yang tidak pernah disangka dan saya rasa sangat bertuah apabila 18 Mac lalu roti ini secara rasminya dijenamakan kepada #rotisamad dengan kontrak selama dua bulan,” katanya.

Bercerita mengenai namanya, lelaki itu berkata, Samad adalah nama panggilannya sejak menuntut di universiti.

“Semasa program orientasi di universiti, kami guna nama panggilan yang ringkas dan mudah untuk diingati.

“Sejak itu, ia itu kekal sampai sekarang. Walaupun nama sebenar saya jauh berbeza, tapi saya tetap bangga dan selesa menggunakan nama Samad ini,” katanya.

kredit :
HMetro


5 Fesyen Rambut Lelaki Zaman Sekarang Yang Buatkan Anda Makin Hensem

5 Fesyen Rambut Lelaki
 zaman sekarang yang perlu anda ketahui dan cuba untuk kekal menarik dan hensem. Dah cuba ke fesyen-fesyen begini? Nak ketahui lebih lanjut, baca artikel ini.

Isi Kandungan

Fesyen Rambut

Dari zaman dahulu sehinggalah ke zaman sekarang, rambut menjadi antara salah satu perkara atau elemen penting dalam perihal menjaga kekemasan diri.

Tak kiralah sama ada lelaki mahupun perempuan. Kedua-duanya adalah sama. Yang membezakannya adalah cara bagaimana kita membuat fesyen ke atas rambut kita.

Bagi mereka yang bertudung, jangan ingat mereka juga tidak memerlukan fesyen rambut. Hal ini kerana, apabila berada di rumah mereka turut perlu menggayakan rambut mereka mengikut kesukaan individu.

Fesyen Rambut Lelaki

Jadi, pada kali ini akan saya fokuskan berkaitan fesyen rambut lelaki yang semakin popular pada zaman sekarang. Dahulu pun ada juga pelbagai gaya dan fesyen yang terkini. Tetapi, percayalah fesyen rambut lelaki akan sering kali berubah mengikut peredaran masa dan zaman.

Bawah ini saya kongsikan dengan anda beberapa jenis fesyen rambut yang menjadi trending pada masa kini.

Modern Under Cut Pompadour

Pompadour

ni adalah sejenis rambut yang tinggi dan tebal di bahagian hadapan. Kalau anda perhatikan contoh gambar pun nampak seperti gunung di bahagian atas.

Jenis rambut ini mengikut kehendak atau kesesuain wajah seseorang. Ada antara mereka yang sikat ke belakang. Yang sikat ke kanan atau kiri pun ada. Yang penting, rambut anda mestilah cukup panjang untuk menggayakannya.

Belum cuba fesyen ini? Haa tunggu apa lagi. Cubalah sekarang.

Textured Quiff With High Fade

Ini kelihatan seperti
Quiff
 yang dapat kita perhatikan di bahagian hadapan. Percaya atau tidak, fesyen rambut lelaki seperti ini amatlah sesuai untuk golongan remaja.

Nipis di bahagian tepi dan agak tebal di bahagian atas. Nak menggayakannya juga agak mudah kerana boleh menggunakan tangan sahaja.

Yang penting, anda kelihatan lebih tampan dan bergaya di mata wanita.

Classic Slick Back

Fesyen
 classic slick back
 ni amatlah sesuai untuk mereka yang ingin kekalkan atau menampakkan aura professional sebagai lelaki. Nak buatnya sangat mudah asalkan anda ada rambut yang sederhana. Untuk menambahkan keserian rambut ini, anda boleh meletakkan pomade.

Pomade akan memastikan rambut anda kekal terletak di tempat asal. Sekali kaum wanita tengok, saya jamin mereka akan cair dan tertarik dengan penampilan anda.

Quiff Haircut

Quiff
haircut ni antara salah satu jenis stail rambut yang sangat fleksibel. Kerana:

Mudah digayakan.

Sesuai untuk semua golongan umur.

Tidak sukar untuk dibentuk.

Mengambil masa yang singkat sahaja untuk siapkannya.

Kepada anda yang masih belum mempunyai pilihan, anda digalakkan mencuba gaya ini terlebih dahulu. Mana tahu nanti si dia berkenan?

Brush Up

Gaya
brush up
 ni, sekali imbas kelihatan seperti Quiff pun ada. Ya, memang brush up ini seperti quiff di bahagian hadapan, tetapi di bahagian kiri dan kanan dipotong agak pendek.

Ramai juga golongan lelaki yang mengayakan fesyen seperti ini kerana kelihatan kemas dan rapi. Nampak lebih teratur dan karisma seorang lelaki tu meningkat.

Percaya atau tidak? Anda tentukan sendiri.

*NOTIS: Baca juga artikel berkaitan
7 Cara Memakai Tudung Bawal
untuk kekasih atau ahli keluarga anda. Nak bergaya tu, jangalah seorang-seorang yer.

Tips Penjagaan Rambut Sihat

Nak bergaya sakan itu boleh, tetapi anda juga perlu memastikan rambut anda berada dalam keadaam sihat dan baik. Barulah rambut yang digayakan itu menjadi lebih senang dan berkesan dalam meningkatkan kekemasan diri anda dalam berhias.

Baca bawah ini untuk penjagaan rambut yang sihat dan segar.

Menggunakan jenis syampu dan sesuai dengan kulit kepala anda.

Amalkan penggunaan
conditioner
 selepas membilas rambut.

Digalakkan memakai serum rambut.

Kurangkan
overheat
 di rambut semasa mengeringkan rambut anda.

Ikat rambut anda dengan betul dan getah sesuai.

Trim mana-mana bahagian yang berkaitan.

Video Fesyen Rambut Lelaki

Selain daripada style yang disebut di atas, anda juga boleh menonton video youtube berkaitan fesyen rambut lelaki zaman sekarang yang boleh menarik perhatian anda.

Moga-moga menimbulkan minat dalam diri anda untuk menjaga penampilan diri.

Stailkan Fesyen Rambut Anda Sekarang

Diharapkan agar perkongsian sebegini mampu memberi anda inspirasi dan idea untuk menjaga kekemasan dan penampilan rambut anda. Biarlah tidak sehensem mana, asalkan gaya rambut meletup.

Saya jamin, kalau anda cuba salah satu daripada fesyen rambut lelaki yang terkini, anda mampu menarik perhatian gadis-gadis yang anda sukai. Kekalkan penampilan anda sepanjang masa agar orang pun selesa untuk mendekati anda.


Fibroid – Ketahui Apa Punca, Tanda dan Cara Merawat

Fibroid, atau nama lainnya ‘Leiomyoma’ atau ‘Myoma’ adalah sejenis ketumbuhan biasa yang terbentuk daripada dinding atau otot rahim (uterus). Fibroid boleh berlaku dalam bentuk ketumbuhan tunggal atau ketumbuhan berganda dan ia perkara biasa yang dialami oleh kebanyakan wanita dalam lingkungan umur subur (reproductive). Kira-kira 20 % wanita usia subur mempunyai fibroid dan jarang sekali dialami oleh wanita muda sebelum haid. Ketumbuhan ini biasanya mengecut selepas menopaus.

Isi Kandungan

Jenis-Jenis Fibroid

Fibroid submukus – Membesar daripada bahagian bawah salutan rahim kebahagian dalam rahim

Fibroid Intramural – Membesar di antara otot rahim pada bahagian dinding.

Fibroid Subserus – Membesar di luar dinding rahim

Fibroid Pedunkal – Membesar secara bertangkai daripada permukaan bahagian luar rahim atau permukaan bahagian dalam rahim dan kadang kala menjalar keluar dari serviks (pangkal rahim)

Fibroid adalah sejenis ketumbuhan daging yang berasal dari otot rahim. (Gambar Facebook)

Perbezaan Antara Fibroid Dan Cyst

Cyst sebenarnya adalah poket/bola/kelompong nipis yang mengandungi air/bendalir dan apabila ia berada di dalam ovary, ia dikenali sebagai ovarian cyst.
Ia juga merupakan sejenis ketumbuhan dan
BUKANNYA KANSER
 kerana cyst tidak merebak secara merbahaya. Ketumbuhan ini membesar secara perlahan-lahan tanpa merebak ke tempat lain seperti paru-paru dan hati.

Manakala Fibroid adalah sejenis ketumbuhan daging yang berasal dari otot rahim (myometrium) dan ia merupakan tumbuhan yang
SERING MELANDA WANITA
 dan ia
BUKAN KANSER
. Fibroid biasanya berlaku di dalam UTERUS (Rahim/tempat peranakan).

Gejala/Tanda

Kebiasaannya,kebanyakan wanita tidak mempunyai simptom yang nyata. Namun, bergantung kepada saiz dan lokasi fibroid di dalam rahim, serta jarak fibroid daripada servik; ia mungkin akan menyebabkan gejala seperti berikut:

Rasa senak di bahagian bawah abdomen atau tekanan pada pelvis

Sakit atau pedih di bahagian bawah pinggang

Sengugut (dysmenorrhoea)

Masalah pendarahan yang abnormal

Pendarahan antara kitaran haid (intermenstrual bleed)

Tempoh haid yang panjang (prolonged menses)

Darah haid yang banyak (menorrhagia)

Masalah atau sakit ketika hubungan kelamin (sekiranya fibroid terlalu besar)

Kencing tidak lawas atau kerap kencing (tekanan kepada pundi kencing).

Sembelit (tekanan kepada rektum)

Komplikasi

Lebih kurang 3% daripada penghidap fibroid mempunyai masalah kesukaran untuk
hamil
. Ini kerana kehadiran fibroid akan mengubah dinding rahim dan menyebabkan kesukaran untuk perlekatan embrio pada dinding rahim. Sekiranya fibroid itu terlalu besar, ia juga akan menyebabkan salur fallopian tersumbat, dan menyebabkan seseorang itu sukar untuk hamil.

Fibroid sewaktu hamil boleh menyebabkan sakit dan tekanan pada pelvik dan menjadi punca kelahiran tidak cukup bulan. Komplikasi lain termasuk anaemia disebabkan pendarahan haid yang banyak.

Cara Rawatan

Kebanyakan fibroid tidak perlu dirawat melainkan terdapat tanda-tanda yang menyebabkan masalah kepada pesakit. Jika fibroid anda kecil dan tidak menunjukkan sebarang gejala, ia hanya memerlukan pemantauan yang kerap. Ia boleh dilakukan secara imbasan scan.

Biasanya doktor akan membuat saranan berpandukan kepada:

sakit yang serius dan masalah pendarahan yang banyak ketika haid.

fibroid tumbuh dengan cepat dan saiznya terlalu besar.

faktor umur.

keinginan untuk beranak pinak.

Antara pilihan rawatan ialah:

Histerektomi – pembedahan membuang rahim. Histerektomi adalah pilihan terbaik sekiranya telah membuat keputusan untuk tidak melahirkan anak lagi. Ia juga adalah pilihan terbaik untuk mengelak fibroid secara kekal. Kesannya, anda tidak boleh hamil dan putus haid (menopaus)

Miomektomi – pembedahan untuk mengeluarkan fibroid tanpa membuang rahim. Dengan kaedah ini, ada kemungkinan untuk fibroid kembali menyerang (dalam masa 10 tahun), namun anda masih boleh hamil.

Abliasi Endometrial (Endometrial ablation) boleh digunakan untuk fibroid yang membesar di dalam lapisan rahim. Tisu endometrium dibuang dengan menggunakan tenaga laser, gegelung dawai panas (heated wire loop) atau pemanasan mikrogelombang bendalir panas dalam sebiji belon.

Uterine arteri embolisasi- ia adalah satu prosedur untuk mengecutkan rahim tanpa pembedahan dengan cara mengurangkan pengaliran darah kepadanya.

Ubat-ubatan – Ia merawat simptom. Ubat ini biasanya mengurangkan tahap estrogen untuk sementara waktu dan pada masa yang sama menyekat pertumbuhan fibroid, terutama sebelum pembedahan. Bagaimanapun, kerana ubat ini sering mendatangkan gejala putus haid seperti panas mencurah (
hot flushes
), kekeringan faraj (
dryness
) dan ketumpatan tulang yang berkurangan; rawatan biasanya diberi hanya tiga hingga enam bulan. Fibroid akan kembali tumbuh selepas  terapi hormon dihentikan.

Pencegahan

Tiada siapa pasti punca sebenar fibroid, tetapi pakar berpendapat ia mempunyai banyak kaitan dengan faktor genetik, hormon, dan persekitaran. Malangnya, tiada cara yang diketahui untuk mencegah fibroid daripada bertambah atau berulang.

Bayam antara makanan yang mempunyai zat besi yang tinggi dan ia baik untuk mencegah Anemia.

Rehabilitasi

Pelbagai cara boleh diamalkan untuk mengurangkan ketidak selesaan yang disebabkan oleh fibroid:

Mengambil ubat kesakitan untuk melegakan kesakitan atau sengal badan

Berehat di katil apabila gejala-gejala semakin teruk

Makan makanan yang tinggi zat besi (seperti daging merah yang tidak berlemak dan bayam) dan mengambil ubat tambahan zat besi (supplement) bagi mengelakkan anemia disebabkan oleh pendarahan haid berat

Tuam perut dengan sebotol air suam dan cuba mandi dengan air panas untuk membantu meringankan kesakitan

Melakukan latihan senaman seperti bangkit tubi

Minum air suam yang banyak dan kurangkan air bergas atau ais sejuk

Sentiasa peka dengan kebersihan, menukar tuala wanita sekerap yang mungkin sekiranya basah atau penuh

Sumber Rujukan

http://www.obgyn.net/ah/images/types_of_fibroids.jpg

http://www.hopeforfibroids.org/missionstatement.html

http://www.fibroidnetworkonline.com/

http://groups.yahoo.com/group/uterinefibroids

http://www.myhealth.gov.my/uterine-fibroid/

Artikel Berkaitan:
Bahaya Cyst Pada Wanita


PM Harap KWSP Fokus Tingkat Pelaburan Tempatan Kepada 70 Peratus

Fokus Tingkat Pelaburan Tempatan Kepada 70 Peratus
– Perdana Menteri Datuk Seri Anwar Ibrahim menugaskan Kumpulan Wang Simpanan Pekerja (KWSP) untuk meningkatkan pelaburan tempatan kepada 70 peratus tahun 2023 ini daripada 64 peratus pada tahun 2022.

Beliau juga mahu KWSP melihat kembali hala tujunya supaya pelaburan yang dibuat seiring aspirasi kerajaan hari ini yang memberi fokus antaranya kepada pembabitan sektor belia, pertanian sebagai pemangkin keselamatan makanan negara dan syarikat pemula.

Fokus Tingkat Pelaburan Tempatan Kepada 70 Peratus

Katanya, hal itu perlu diberi pertimbangan sesuai dengan pendekatan kerajaan untuk meningkatkan keupayaan pengeluaran negara dalam bidang pertanian.

“Kita (Malaysia) bila naik kadar produktiviti, tapi kadar upah itu masih di tangga yang jauh lebih rendah. Jadi kesenjangan akan terus melebar. Inilah cabaran-cabaran yang kita harus dapat tangani. Keupayaan kerajaan, kalau kita dapat terus cari pelaburan baharu, dan dapat hasil lebih baik, maka kita dapat kembalikan pulangan kepada rakyat,” katanya dalam ucaptama semasa merasmikan Menara KWSP di sini, pada Isnin.

Hadir sama, Pengerusi KWSP, Tan Sri Ahmad Badri Mohd Zahir dan Ketua Pegawai Eksekutif KWSP, Datuk Seri Amir Hamzah Azizan.

Perdana Menteri berkata, beliau tidak akan campur tangan dalam urusan pelaburan KWSP.

“Panel pelaburan KWSP harus kekal bebas dan profesional yang mengambil keputusan berdasarkan kepentingan KWSP dan pencarum. Jadi pendekatan panel pelaburan diubahsuai dan bukan Menteri mengarahkan supaya melabur dalam mana-mana syarikat pilihan. Ini penting kerana selari dengan Madani, yang mana tatakelola dan amanah menjadi tonggak kepada dasar kita,” katanya.

Sumber:
Harian Metro

Fokus Tingkat Pelaburan Tempatan Kepada 70 Peratus
 ini diharapkan dapat membantu rakyat Malaysia seiring dengan konsep Malaysia MADANI.

Seterusnya, anda juga boleh dapatkan info-info terkini di
TcerDotMy
kerana kami sentiasa menyediakan segala info yang tepat dan sahih.


Format Pentaksiran UASA

Format
Pentaksiran UASA
telah dikeluarkan oleh pihak Kementerian Pendidikan Malaysia (KPM) bagi panduan para guru terutamanya. UASA telah mula dilaksanakan pada Januari 2023, dan merupakan satu bentuk Pentaksiran Berasaskan Sekolah (PBS).

Gambar Hiasan dari sumber
Berita Harian Online

Isi Kandungan

Apa Itu UASA?

Ujian Akhir Sesi Akademik (UASA) adalah satu bentuk Pentaksiran Berasaskan Sekolah (PBS) yang telah digariskan oleh Kementerian Pendidikan Malaysia (KPM) untuk pelaksanaan bagi sesi persekolahan tahun 2023. Ianya akan bermula pada minggu ketiga bulan ini (Januari 2023), dan bakal diduduki oleh calon pelajar sekolah rendah dan sekolah menengah.

Konsep dan Prinsip UASA

UASA adalah ujian di peringkat sekolah yang merupakan sebahagian daripada PBS sumatif di akhir sesi akademik persekolahan, dan ianya bukan sebuah pentaksiran pusat.

Ujian ini bertujuan untuk menguji tahap kognitif pelajar tanpa wujud sebarang perbandingan prestasi atau pencapaian antara murid, sekolah, daerah mahupun negeri.

UASA juga bertujuan mengumpul serta mendapatkan maklumat mengenai tahap pencapaian akademik murid atau kandungan yang dipelajari murid sepanjang sesi akademik. Ia juga dapat memberi gambaran yang menyeluruh berkenaan perkembangan kemajuan, kebolehan dan pencapaian murid. Maklumat ini dapat membantu guru dalam merancang serta melaksanakan intervensi untuk membangunkan potensi murid.

Format Pentaksiran UASA

Sejajar dengan prinsip UASA, pihak KPM telah menghasilkan satu format pentaksiran untuk panduan serta rujukan para guru dalam proses membuat persiapan dan juga penyediaan kertas soalan peperiksaan untuk ujian ini.

Format pentaksiran ini telah disediakan mengikut kategori sekolah rendah dan menengah serta mengikut mata pelajaran yang telah disenaraikan dalam
Ujian Akhir Sesi Akademik (UASA) : Pengenalan kepada UASA

Gambar hiasan dari sumber
AlHijrah Online

Di bawah ini adalah pautan untuk format pentaksiran UASA bagi kategori Sekolah Rendah:

Format Pentaksiran UASA (Sekolah Rendah)

Berikut adalah format pentaksiran UASA bagi peringkat Sekolah Rendah

FINAL_FORMAT PENTAKSIRAN DAN PELAPORAN SEKOLAH RENDAH BAGI UJIAN AKHIR SESI AKADEMIK

Bagi kategori Sekolah Menengah pula, anda boleh muat turun format pentaksiran UASA di bawah ini:

Format Pentaksiran UASA (Sekolah Menengah)

Berikut adalah format pentaksiran UASA bagi peringkat Sekolah Rendah

FINAL_FORMAT PENTAKSIRAN DAN PELAPORAN SEKOLAH MENENGAH BAGI UJIAN AKHIR SESI AKADEMIK

Senarai Koleksi Kertas Peperiksaan

Di sini terdapat beberapa koleksi kertas peperiksaan yang lepas untuk sumber rujukan semua:

KOLEKSI

PAUTAN

Contoh soalan peperiksaan

Tahun 4

Koleksi Kertas Soalan Peperiksaan Akhir Tahun Darjah 4

Contoh soalan peperiksaan

Tahun 5

Koleksi Kertas Soalan Peperiksaan Akhir Tahun Darjah 5

Contoh soalan peperiksaan

Tahun 6

Koleksi Kertas Soalan Peperiksaan Akhir Tahun Darjah 6

Contoh soalan peperiksaan

Tingkatan 1

Koleksi Kertas Soalan Peperiksaan Akhir Tahun Darjah 6

Contoh soalan peperiksaan Tingkatan 2

Koleksi Kertas Soalan Peperiksaan Akhir Tahun Tingkatan 2

 Himpunan nota Tingkatan 3

HIMPUNAN NOTA RINGKAS DAN PADAT TINGKATAN 3 SEMUA SUBJEK

Diharapkan perkongsian kali ini dapat memberi panduan buat pelajar dan ibu bapa serta guru dalam menghadapi sesi persekolahan 2023 dan seterusnya, terutama dengan format pentaksiran bagi penilaian UASA yang bermula tahun ini. Selamat maju jaya buat semua pelajar yang akan menduduki Ujian Akhir Sesi Akademik untuk Januari 2023.


Dapatkan Free Access Canva Pro Dengan Hanya Menggunakan 1 Email Sahaja!

Ramai orang tidak tahu bahawa mereka boleh Dapatkan Free Access Canva Pro Dengan Hanya Menggunakan 1 Email Sahaja. Baca artikel ini untuk ketahui cara-caranya!

Melihatkan kepada keadaan zaman sekarang yang menuntut pelajar untuk belajar secara atas talian, bekerja di rumah dan berniaga
online
, pelbagai platform telah diperkenalkan bagi memudahkan segala urusan mereka. Disebabkan perkara ini, mereka perlu untuk mencari banyak ilmu yang baharu bagi meningkatkan prestasi mereka supaya tidak ketinggalan.

Baru-baru ini, banyak pelajar yang membuat
status Whattsapp
,
video Tiktok
 mahupun
story di Instagram
 berkaitan
Free Access Canva Pro
 khusus untuk tujuan pembelajaran. Mesti adakalanya tuan-tuan dan puan-puan melayari internet dan akan terjumpa beberapa poster,gambar mahupun video yang menarik. Ketika itu anda mesti tertanya-tanya, bagaimanakah mereka membuat rekaan grafik yang sebegitu cantik?

Jawapannya adalah penggunaan Canva dan juga beberapa aplikasi yang lain. Baiklah, anda sangat beruntung kali ini kerana akan saya ceritakan kepada anda semua berkaitan aplikasi kegemaran ramai iaitu Canva ini.

Sesiapa sahaja bebas menggunakan Canva ini (Log in menggunakan
Google Account
 atau
Facebook.)

Fungsi berbezai antara pengguna
Canva biasa
 dan
Canva Pro
 (secara berbayar.)

Hampir sama seperti aplikasi yang lain seperti Netflix, game atas talian dan lain-lain. Untuk menggunakan feature secara menyeluruh, langganan secara bulanan adalah diperlukan.

JANGAN RISAU kerana meskipun pengguna Canva biasa, masih terdapat banyak design dan option yang menarik.

Dari tadi cerita pasal Canva, Free Access Canva Pro dan Canva biasa. Apa sebenarnya Canva ini? Mari saya ceritakan. Teruskan pembacaan anda!

Isi Kandungan

Apa Itu Canva?

Secara umumnya, Canva merupakan salah satu  platform kepada sesiapa sahaja untuk mereka grafik secara percuma sama ada dalam bentuk video mahu pun gambar.

Sedikit latar belakang berkaitan platform ini, Canva di katakan pertama kalinya dijumpai di Perth, Australia oleh
Melanie Perkins
,
 Cliff Obrecht and Cameron Adams pada tarikh 1 Januari 2012. Canva ini sangatlah menarik kerana pengguna boleh memilih untuk menggunakannya dengan telefon pintar(ipad dan seumpamanya) atau laptop(komputer dan seumpamanya).

Akan tetapi, penggunaan Canva untuk membuat sebarang reka grafik amatlah disarankan menggunakan laptop atau komputer kerana screen yang lebih luas dan mudah. Lebih-lebih lagi, apabila menggunakan free access canva pro, anda akan mendapat hasil yang lebih baik.

Masalah Yang Sering Dihadapi

JENIS KELOMPOK

MASALAH

Peniaga sambilan/sepenuh masa

§  Tiada idea untuk banner dan logo kedai/produk

Guru-guru tadika/sekolah rendah/sekolah menengah/pensyarah

§  Nak buat slide powerpoint yang menarik minat anak murid, tetapi tidak kreatif?

Seorang Youtuber

§  Tiada idea untuk konten video

Pelajar lepasan SPM/Diploma/Degree

§  Buat resume/ mindmap/poster tetapi tidak kreatif

Ini merupakan antara perkara yang selalu terjadi dalam kalangan kita. Jadi inilah antara fungsi kita menggunakan Canva. Sebelum saya meneruskan perkongsian, ingin saya tekankan bahawa, untuk mendapatkan Free Access Canva Pro secara percuma dengan 1 email mempunyai syarat-syaratnya yang tertentu, iaitu:

Dikhususkan kepada pelajar dan guru sahaja

Mempunyai akaun e-mail sah. Contohnya:

****@http://live.iium.edu.my

****@http://banting.km.edu.my

****@student.uitm.edu.my

****@moe-dl.edu.my

Ini kerana
Free Access Canva Pro
 adalah khusus untuk tujuan pengajian dan pendidikan semata-mata.

Kegunaan Canva(Termasuk Free Access Canva Pro)

Membina dekorasi banner atau logo untuk kedai/produk anda.

Membuat slide yang menarik dan kreatif.

Membuat poster/jadual kelas/mindmap

Video

Resume/report

Aplikasi Lain Yang Mempunyai Fungsi Serupa

*Tujuan Edit Gambar*

PicsArt

Lightroom

Iblis Paint

Photoshop

*Tujuan Edit Video*

Capcut

VN Video Editor

Kine Master

Adobe Premiere

Akan tetapi, dalam banyak-banyak aplikasi yang saya sebutkan, pendapat saya gunakanlah
Canva
 kerana hanya satu platform, banyak jenis reka grafik yang dapat anda lakukan. Bahkan terdapat banyak sangat template yang boleh dijadikan panduan untuk mendapatkan idea. Jangan terkejut kalau suatu hari nanti hasil
edit
 anda amatlah cantik.

Cara Dapatkan Free Access Canva Pro

Jadi, kita dah tahu apa itu Canva, apa fungsi canva dan juga beberapa aplikasi lain yang turut mempunyai fungsi yang hampir serupa dengan Canva. Jadi, mari saya ceritakan agenda utama kita iaitu cara-cara yang perlu diikuti untuk mendapatkan Free Acces Canva Pro ini dalam beberapa minit sahaja. Tak percaya? Jom kita buktikan.

*NOTIS:Sebelum mengikuti langkah ini, pastikan email anda sudah pun disahkan. Untuk mengetahui bagaimana caranya untuk mengesahkan e-mail pelajar anda, bolehlah menghubungi pihak yang berkaitan seperti guru sekolah mahupun pensyarah. Caranya mungkin berlainan bagi lain-lain sekolah dan institusi pengajian.

1. Langkah yang pertama, layari laman web rasmi
Canva Education
. (Boleh
click
 tulisan berwarna)

2. Di bahagian atas kanan, tekan option Sign Up. Dan anda akan diminta untuk mengisi email student(****@edu.my). Sesudah memasukkan e-mail, tekan Sign Up with email. Sekiranya anda sudah menggunakan google akaun dengan email student, anda boleh menekan Sign Up with Google.

3. Masukkan kata laluan yang anda inginkan, tekan “Get Started, It’s Free” dan kemudiannya kod pengesahan akan dihantar ke akaun gmail student anda yang diletakkan sebentar tadi. Buka e-mail itu, dapatkan kod dan isikan di ruangan kotak. Anda perlu segera kerana terdapat limit masa bagi kod itu untuk disahkan.

4. Pilih kategori anda(Student/Teacher/Personal), tickkan tahap pengajian anda terkini, dan boleh skip gambar ketiga untuk menambah rakan. Setelah itu, anda boleh mencari jenis design atau template yang anda mahukan(Presentation, Poster, Video, dll).

5. Paparan screen anda anda jadi seperti ini. Anda boleh mulakan mereka grafik mengikut kreativiti atau berdasarkan template yang diberi. Jikalau anda perasan, di bahagian kanan atas sekali akan ada simbol “Mahkota Kuning” Try Canva Pro.

6. Buka
New Tab
 dan taip
Canva Education Sign Up
. Paparan anda akan naik sebegini, tekan button “Sign Up”. Secara automatik anda akan melihat screen anda naik notis sebegini. Maksudnya, anda sudah pun officially mendapatkan Free Acces Canva Pro. Buktinya, lihat di belah atas kanan screen anda, “Mahkota Kuning” sudah pun tiada.
Feel free to use them!

Kebaikan Dapatkan Free Access Canva Pro

Membolehkan access lebih jutaan gambar premium

Menggunakan premium fonts, graphics, animations dan video secara percuma

Remove background sesuatu gambar dengan hanya satu click

Download video/poster/gambar dan dll tanpa berbayar

Tambahkan bitmoji dan gifs untuk cantikkan hasil kerja anda

PENUTUP

Haa jadi, macam mana tuan-tuan dan puan-puan sekalian? Jikalau anda mahu menggunakan Free Acces Canva Pro ini, pandai-pandailah menggunakan email anak-anak anda dengan alasan ingin belajar. Mudah-mudahan anak-anak anda dan diri masing-masing beroleh pelbagai manfaat dan ilmu baharu.

Anggaplah free access canva pro ini sebagai antara salah satu kemudahan yang diberikan untuk memudahkan proses pembelajaran anak-anak anda. Moga-moga perkongsian pada kali ini bermanfaat untuk anda.

-Stay Safe & Stay at Home-

Dapatkan juga informasi berkaitan:

7 Easy Step Gunakan Feature Share Screen Di Telegram Sendiri


Permohonan FSA2 Pinjaman KWSP BSN Kini Dibuka

FSA2 Pinjaman KWSP BSN
merupakan satu daripada
 pengumuman Kementerian Kewangan melalui kenyataan akhbar bertarikh 21 Mac 2023. KWSP telah memperincikan mekanisme serta terma dan syarat bagi Fasiliti Sokongan Akaun 2 (FSA2) bagi membolehkan pencarum membuat pengeluaran awal bersyarat sebelum umur 50 tahun dan 55 tahun.

Permohonan FSA2 boleh dibuat melalui 2 bank buat masa ini, iaitu MBSB Bank dan Bank Simpanan Nasional (BSN). Berikut dikongsikan lebih lanjut tentang FSA2 yang akan ditawarkan oleh BSN.

Isi Kandungan

Apa Itu
FSA2 Pinjaman KWSP BSN?

Fasiliti Sokongan Akaun 2 (FSA2) adalah bertujuan membantu ahli KWSP mendapatkan pembiayaan peribadi daripada institusi perbankan dengan disokong oleh permohonan awal Pengeluaran Bersyarat Umur 50 Tahun atau 55 Tahun.

Bank Simpanan Nasional menawarkan kemudahan Fasiliti Sokongan Akaun 2 (FSA2) kepada pencarum Kumpulan Wang Simpanan Pekerja (KWSP) bermula 14 April 2023.

Maklumat Pembiayaan

Berikut adalah maklumat pembiayaan:

Kadar
Keuntungan

*KAS + 1.75%

Had
Pembiayaan

Minimum: RM3,000

Maksimum
: RM50,000

Tempoh

Pembiayaan

Sehingga
 10
tahun
atau

sehingga

umur
 55
tahun

pada

akhir

tempoh

pembiayaan
, yang
mana

terdahulu
.

Kaedah

Bayaran

Ansuran

Bulanan

Tunai
 di
kaunter

BSN Arahan

Tetap

Akaun
 BSN
Giro
/i (Standing Instruction)
Arahan

Tetap

dari

Institusi

Kewangan

lain IBG
/ e-payment ATM/ CDM/
myBSN

Syarat Kelayakan Permohonan

Antara syarat-syarat kelayakan yang ditetapkan oleh pihak BSN adalah seperti berikut:

Berumur 40 – 50 tahun sewaktu memohon

Ahli KWSP (mendaftar i-Akaun dengan KWSP) yang mempunyai baki simpanan minimum RM3,000 di dalam Akaun 2 KWSP

Memahami dan menerima Kesedaran dan Kefahaman Mengenai Fasiliti Sokongan Akaun 2 di halaman / laman web BSN

Melepasi semakan kredit BSN termasuk penilaian kelayakan

Cara Semakan Kelayakan Permohonan
FSA2 Pinjaman KWSP BSN

Untuk membuat semakan sama ada anda layak membuat permohonan bagi pinjaman bercagar KWSP (FSA2) ini, sila ikuti langkah berikut:

Daftar dan aktifkan
i-Akaun
 sekiranya perlu

Semak kelayakan di i-Akaun

Mohon di institusi perbankan yang mengambil bahagian mulai
7 April 2023
 (BSN & MBSB)

Daftar dan aktifkan i-Akaun di
Self Service Terminal (SST)
 di cawangan KWSP berdekatan bagi membolehkan anda menerima nombor
Transaction Authorisation Code (TAC)
 bagi tujuan semakan kelayakan.

Tarikh Permohonan
FSA2 Pinjaman KWSP BSN

Permohonan
FSA2 Pinjaman KWSP BSN
 akan dibuka secara online

menerusi
Laman Web Rasmi BSN
 mulai
14 April 2023
 hingga
 4 April 2024.

Cara Permohonan Insan-i

Untuk memohon Insan-i, sila ikuti langkah-langkah berikut:

Sila layari
Laman Web Rasmi BSN
 untuk membuat permohonan.

Memahami dan menerima Kesedaran & Kefahaman Mengenai Fasiliti Sokongan Akaun 2.

Isi nama dan kad pengenalan, semak kelayakan KWSP untuk permohonan.

Klik teruskan dan sahkan identiti anda menerusi nombor TAC yang diterima.

Isikan jumlah dan tahun pembiayaan yang ingin dipohon.

Lengkapkan maklumat yang diperlukan di dalam borang permohonan pembiayaan.

Permohonan anda akan diproses dalam 5 hari bekerja berdasarkan penialain kredit dan status bankrap.

Notifikasi SMS akan dihantar sekiranya permohonan diluluskan dan seterusnya melakukan penerimaan tawaran pembiayaan secara atas talian.

Anda boleh menyemak status permohonan melalui
Laman Web Rasmi BSN
 menggunakan ID dan kata laluan yang didaftarkan.

Dokumen-dokumen yang diperlukan untuk membuat permohonan adalah:

Salinan Kad Pengenalan (depan & belakang).

Borang Permohonan (atas talian).

Notis Permohonan Pengeluaran Awal Bersyarat Umur 50 Tahun atau Umur 55 tahun.

Penyata Pendedahan Produk.

Kesedaran dan Kefahaman Mengenai BSN MyRinggit Insan-i (Senarai semak soal selidik melalui halaman laman sesawang / portal BSN).

Dokumen pendapatan atas permintaan BSN.

Dokumen lain yang mungkin diperlukan oleh BSN.

Sekiranya pembiayaan anda berjaya, bayaran ansuran bulanan pertama akan bermula pada tarikh amaun pembiayan penuh diterima pada bulan seterusnya dan /atau pada tarikh yang akan diputuskan oleh BSN mengikut budi bicara.

Sekiranya pembiayaan anda berjaya, ansuran bulanan untuk bulan-bulan berikutnya adalah pada tarikh yang sama setiap bulan sehingga tamat tempoh pembiayaan. Pembayaran ansuran bulanan boleh dilakukan melalui:

Secara tunai di kaunter BSN

Arahan Tetap Akaun Giro-i BSN

Arahan Tetap daripada Institusi Kewangan lain

Melalui IBG/ ATM / CDM / MyBSN

Jika berlaku sebarang kegagalan/kelewatan pembayaran ianya akan menjejaskan rekod kewangan / kredit di dalam laporan Central Credit Reference Information System (CCRIS) dan Credit Tip-Off Service (CTOS) pelanggan.

Maklumat Lanjut

Sebarang maklumat lanjut berkaitan
FSA2 Pinjaman KWSP BSN anda boleh l
ayari
Portal Rasmi FSA2
 serta untuk dapatkan info terkini berkaitan Fasiliti Sokongan Akaun 2 (FSA2).

Semoga perkongsian tentang
FSA2 Pinjaman KWSP BSN
 ini dapat membantu anda yang memerlukan. Seterusnya, anda juga boleh dapatkan info-info terkini di
TcerDotMy
kerana kami sentiasa menyediakan segala info yang tepat dan sahih.


FUNGSI BAKING SODA

Baking soda adalah nama lain untuk natrium bikarbonat yang juga dikenal sebagai soda bikarbonat. Serbuk putih ini adalah campuran natrium dan hidrogen karbonat, dan paling sering digunakan untuk membuat kek atau roti. Baking soda juga mempunyai pelbagai fungsi lain selain dari untuk membuat kek atau roti.

Baking Soda adalah satu produk semulajadi, dimana jika anda menggabungkannya dengan produk yang betul, anda akan tidak akan guna peluntur dan bahan kimia lain untuk membersihkan rumah serta anda juga akan gantikan banyak produk yang anda gunakan untuk kebersihan diri dan dandanan anda. Di sini kami mencadangkan beberapa idea tentang bagaimana untuk gunakan Baking Soda sebagai pembersih dan penjagaan diri.

Isi Kandungan

Pembasmian Kuman pada pakaian

Anda dapati bahawa mesin basuh berbau busuk walaupun ianya digunakan sepanjang masa. Ini disebabkan oleh garam yang terkumpul di dalam mesin basuh, pada bahan pencuci, kulat yang tumbuh dalam hos mesin basuh dan mikroorganisma yang tumbuh dalam baldi.

Untuk hilangkan semuanya, buatkan campuran 1/4 cawan air dan 1/4 cawan Baking Soda dan tuangkan ke dalam dispenser sabun. Tuangkan 2 cawan cuka ke dalam baldi dan tetapkan mesin basuh anda pada kitaran air panas. Lakukan sebulan sekali dan anda akan mempunyai pakaian bersih selain daripada pembasmian kuman yang anda lakukan.

Pencuci Mangkuk Tandas

Untuk mengelap kotoran kuning dari mangkuk tandas, sediakan campuran baking soda dan lemon, campurkan dan biarkannya semalaman. Gosok dengan span keesokan harinya dan lihat kesan kuning hilang. Dengan cara ini, porselin mangkuk tandas anda akan putih semula.

Baking Soda dalam pencuci pinggan

Untuk menjadikan pinggan mangkuk, periuk dan peralatan makan bersih dan tanpa kuman, tuangkan 1 sudu teh soda dengan bahan pencuci dalam mesin basuh pinggan mangkuk. Anda boleh lakukan perkara yang sama jika anda membasuh pinggan mangkuk dengan tangan. Satu sudu soda pada span cukup untuk keputusan yang dijamin.

Soda untuk putihkan gigi

Buat pes dengan setengah sudu baking soda dan beberapa ubat gigi dan berus gigi anda dengannya. Anda boleh lakukan ini sekali atau dua kali sebulan untuk mempunyai pemutihan gigi asli tanpa lawatan ke doktor gigi.

Baking Soda sebagai bahan lulur

Jika anda mahu sediakan scrub muka, anda memerlukan sejumlah kecil losyen pembersihan dan 1/2 sudu teh baking soda. Campurkan 2 bahan sehingga menjadi pes. Buatkan gerakan membulat lembut dan bilas muka anda dengan air sejuk. Jadikannya sebahagian daripada rutin penjagaan kulit mingguan anda, anda akan mempunyai muka lebih lembut bebas dari sel-sel mati.

Masalah jerawat

Jika anda mengalami masalah jerawat, campurkan dalam mangkuk 2 sudu besar baking soda dan 2 sudu besar madu dan kacau sehingga ia sebati. Sapukan pes pada wajah anda dan biarkannya selama 30 minit. Bilas dengan air suam dan lakukan dua kali seminggu jika anda mahu hilangkan jerawat dan bintik hitam.

Lingkaran Hitam dan Bengkak Mata

Jika anda mempunyai lingkaran hitam di bawah mata dan bengkak mata, maka anda perlu larutkan dalam segelas air suam satu sudu teh baking soda. Celupkan bebola kapas dalam cecair dan letakkannya di bawah mata. Biarkan selama 10 hingga 15 minit dan bilas muka anda. Lakukannya setiap hari dan anda akan lihat hasilnya serta-merta.

Kesimpulannya, fungsi baking soda ini bukan hanya untuk makanan sahaja tetapi boleh digunakan untuk pelbagai perkara seperti kecantikan, kebersihan ruang rumah dan lain-lain. Baking soda juga mudah didapati dan murah. Jadi dapatlah kita semua berjimat tanpa perlu menggunakan produk yang mahal.


Fungsi Sebenar Petak Kuning Di Stesen Minyak

Fungsi Sebenar Petak Kuning Di Stesen Minyak
adalah sedikit berbeza dari petak kuning daripada yang biasa.

Kebiasaannya, stesen minyak mempunyai petak kuning yang ditempatkan di setiap terminal pam bergantung kepada jumlah bilangannya yang ada.

Sekiranya perasan, petak kuning di stesen minyak adalah sedikit berbeza dari petak segi empat besar daripada yang biasa ditemui di mana-mana kawasan parkir kenderaan.

Ini kerana petak kuning tersebut sebenarnya mempunyai kegunaannya yang tersendiri yang tidak ramai tahu.

Fungsi Sebenar Petak Kuning Di Stesen Minyak

Pak Haji (
@
petronasbukitkempas
) di satu posting TikToknya telah menerangkan Fungsi Sebenar Petak Kuning Di Stesen Minyak kepada umum dalam satu rakaman video.

Klip yang berdurasi satu minit 10 saat itu dibuat supaya rakyat Malaysia atau pengguna stesen minyak peka dengan petak kuning tersebut.

Sebagai pemilik stesen minyak, Pak Haji rasa bertanggungjawab untuk berkongsi fungsinya yang sebenar kerana ia merupakan sebahagian daripada cara untuk mendidik orang ramai.

“Selalu nampak, tapi tidak pernah tahu apa gunanya. Di setiap pam di stesen minyak ada kotak kuning, apa gunanya? Hari ini Pak Haji nak kongsi apa guna petak kuning ini, tanda apa,” katanya dalam video tersebut.

Dalam klip tersebut, sebuah kereta Perodua Myvi diletakkan sebagai contoh di dalam petak kuning untuk rujukan Pak Haji.

Tangki kereta tersebut juga diletakkan dari arah berlawanan daripada muncung pam petrol supaya pengguna mendapat ‘bayangan’ mengenai fungsi petak kuning tersebut.

“Petak kuning ini adalah tanda kawasan yang boleh dijangkau oleh muncung pam.
Nozzle
 ataupun hos ini boleh sampai ke mana-mana, sekiranya tangki kereta anda berada dalam petak,” jelasnya.

Fungsi petak kuning tersebut adalah sebagai kayu pengukur untuk jarak muncung pam petrol ke tangki minyak kereta dalam kadar yang bersesuaian.

Jika dilihat dengan teliti, muncung pam petrol mempunyai satu hos yang panjang, di mana ia membantu pengguna untuk mengisi minyak walaupun berada berjauhan dengan tangki minyak.

Ia juga membantu pemandu untuk meletakkan kenderaan dengan baik supaya dapat menganggarkan jarak antara
nozzle
 dan juga tangki minyak.

Oleh itu, pengguna tidak perlu merasa panik sekiranya posisi tangki minyak berada di tempat yang salah.

“Di mana-mana petak kuning, hos ini boleh sampai. Jadi jangan panik, jangan rapat sangat, jangan sampai terlanggar asalkan tangki kereta anda berada di petak kuning,” tambahnya lagi.

Justeru, letakkan kereta mengikut petak kuning supaya pengisian minyak berjalan lancar.

Diharapkan dengan perkongsian Fungsi Sebenar Petak Kuning Di Stesen Minyak ini dapat menjadikan anda di luar sana lebih peka dan bijak berkenaan penggunaan petak kuning ketika mengisi minyak. Semoga perkongsian
Fungsi Sebenar Petak Kuning Di Stesen Minyak
 ini dapat memberi manfaat kepada anda semua.

Seterusnya, anda juga boleh dapatkan info-info terkini di
TcerDotMy
kerana kami sentiasa menyediakan segala info yang tepat dan sahih.


Gadis Terengganu Dinobat Pelajar Ketujuh Terbaik Dunia

Gadis Terengganu dinobat pelajar ketujuh terbaik dunia
. Niat tidak mahu menyusahkan ibu dan ayah mendorong Nurul Fatin Nabihah Hamdan, 25, dari Kampung Tengkawang, Hulu Terengganu untuk memperoleh markah tertinggi setiap kali menduduki peperiksaan.

Pelajar Ketujuh Terbaik Dunia Dalam Peperiksaan SBR

Terbaru Fatin Nabihah dari Kampung Tengkawang, Kuala Berang, di sini diumumkan sebagai
pelajar
 terbaik di Malaysia dan ketujuh di dunia bagi peperiksaan Strategic Business Reporting (SBR).

Pelajar  INTEC Education College (INTEC) di bawah seliaan Malaysia Professional Accountancy Centre (MyPAC) itu antara 92,000 calon di seluruh dunia yang menduduki peperiksaan tersebut baru-baru ini.

Fatin Nabihah berkata, ibunya seorang suri rumah manakala ayah tirinya hanya bekerja kampung dan tidak mempunyai pendapatan tetap.

“Keadaan ini mendorong saya supaya sedaya upaya mencapai markah tertinggi setiap kali menduduki peperiksaan penting.”ujarnya pemberita Urusetia Penerangan Darul Iman.

Katanya lagi, apabila mendapat keputusan cemerlang sudah pasti akan ada pihak yang memberi biasiswa dan ia secara tidak langsung tidak akan membebankan keluarga untuk menanggung perbelanjaannya sewaktu belajar.

“Ketika mengambil Diploma di  Universiti Teknologi MARA (UiTM) Kampus Dungun, saya berjaya memperoleh biasiswa dari Jabatan Perkhidmatan Awam (JPA).

“Manakala ketika menyambung ijazah di Universiti Teknologi MARA (UiTM) Puncak Alam, Selangor, rezeki masih menyebelahi saya kerana dapat pengecualian bayaran  Perbadanan Tabung Pendidikan Tinggi Nasional (PTPTN)  berikutan memperoleh Ijazah Kelas Pertama,” katanya.

Anak sulung daripada empat beradik itu dibesarkan oleh ibu Noriah Ahmad, 47, dan ayah tiri, Mustape Che W Abdullah, 68, sebaik kematian ayah kandung ketika berumur 11 tahun akibat sakit jantung.

Bercerita tentang peperiksaan SBR secara dalam talian, Fatin Nabihah berkata, banyak cabaran yang terpaksa dilalui terutama berkaitan capaian internet.

“Saya hanya menggunakan telefon bukannya computer riba atau komputer meja, keadaan itu kadang kala menganggu tumpuan.

“Berkat doa dan dorongan ibu supaya terus berusaha mencapai kejayaan demi kejayaan, akhir saya diumumkan pelajar terbaik Malaysia bagi peperiksaan SBR,” katanya yang ketika ini menerima tajaan Yayasan Sime Darby.

Fatin Nabihah turut berkongsi
petua
 untuk mudah faham, sentiasa tenang dan ingat apa yang dipelajari, antaranya  memulakan ulangkaji pelajaran seawal 4.00 pagi hingga 6.00 pagi.

“Sebelum ulangkaji buat solat sunat n baca al-Quran, lepas itu amalkan sedekah waktu subuh dan seterusnya Solat Dhuha,”katanya.

Sumber :
 TRDI News


Cuepacs Mohon Gaji Minima Akan Dinaikkan Kepada RM1800 Sebulan

Gaji Minima Akan Dinaikkan Kepada RM1800 Sebulan
telah dicadangkan oleh Kongres Kesatuan Pekerja-Pekerja Di Dalam Perkhidmatan Awam (Cuepacs) supaya skim gaji minimum penjawat awam dinaikkan daripada RM1200 kepada RM1800 selaras dengan Rancangan Malaysia Ke-12 yang bermatlamat menjadikan masyarakat negara berpendapatan tinggi menjelang 2025.

Isu gaji minima sangat hangat diperkatakan di kalangan orang ramai dan media massa pada masa kini.

Menteri Sumber Manusia, V Sivakumar berkata, kaedah baharu bagi pelaksanaan gaji minima akan dirangka bagi memastikan kebajikan setiap pekerja di negara ini terbela.

Beliau yang menyifatkan gaji minima sebanyak RM1500 agak rendah berkata, majikan perlu memastikan gaji yang diterima pekerja setimpal dengan kemahiran dan pengetahuan mereka.

“Dalam mesyuarat kabinet nanti, kita cari kaedah baharu untuk tetapkan gaji pekerja dalam negara,” katanya kepada pemberita selepas sambutan Hari Pekerja 2023 bertemakan Pekerja Pemangkin Wadah Malaysia Madani.

Perdana Menteri, Datuk Seri Anwar Ibrahim ketika berucap pada sambutan itu berkata, isu pelaksanaan gaji minima akan dibincangkan dalam mesyuarat Kabinet bulan depan untuk mendapatkan penyelesaian ‘sekali dan untuk semua’.

Gaji Minima Akan Dinaikkan Kepada RM1800 Sebulan

Perintah gaji minima dengan kadar minimum RM1500 sebulan telah berkuat kuasa bermula 1 Mei 2022 tahun lepas untuk semua sektor tanpa mengira wilayah bagi majikan yang menggajikan lima orang pekerja atau lebih.

Bagi majikan yang menggajikan kurang lima pekerja, pelaksanaan gaji minimum ditangguhkan dari 1 Januari lepas kepada 1 Julai depan.

Presiden Cuepacs, Datuk Adnan Mat berkata, kali terakhir kenaikan gaji minima penjawat awam adalah pada tahun 2016 iaitu sebanyak RM1200.

“Sekarang pada 2023 masih lagi RM1200, sekiranya dicampur dengan elaun Sara Hidup (COLA) sebanyak RM350, imbuhan tetap perumahan RM300, imbuhan tetap perkhidmatan awam mengikut gred masing-masing baru mencapai anggaran RM1900 jauh daripada sasaran menjelang 2025. Kami mencadangkan kesesuaian gaji minimum perkhidmatan awam ialah RM1800 dalam menjamin kehidupan golongan penjawat awam supaya dapat menjalani kehidupan dalam keadaan sedikit selesa dengan kenaikan kos sara hidup. Bagaimanapun, sekiranya kerajaan tidak mampu, boleh dinaikkan hingga RM1500 kerana kerajaan telah pun bersetuju untuk melaksanakan gaji minima sektor swasta sebanyak RM1500,” katanya ketika dihubungi Bernama.

Sementara itu, Presidennya juga berterima kasih kepada kerajaan kerana memberikan dana tambahan RM1 juta untuk Cuepacs.

“Terima kasih juga kepada kerajaan yang cakna dengan upah penjawat awam dari kalangan gred bawahan,” katanya.

Presiden MTUC, Mohd Effendy Abdul Ghani pula berkata, pelaksanaan gaji minima sewajarnya dikaji semula.
Gaji Minima Akan Dinaikkan Kepada RM1800 Sebulan
 agar ianya lebih progresif dan bermaruah selaras kos sara hidup ketika ini.

“Pemantauan kerajaan juga perlu dibuat mengenai pelaksanaan gaji minima supaya majikan tidak culas,” katanya yang turut merakam penghargaan kepada kerajaan diberikan peruntukan tambahan RM1 juta bagi membantu pengurusan MTUC.

Melalui pengumuman kerajaan berkenaan perancangan menaikkan kadar gaji minima ini, iaitu Gaji Minima Akan Dinaikkan Kepada RM1800 Sebulan adalah bagi tujuan membantu menjaga kebajikan para pekerja di samping faktor taraf kehidupan yang semakin meningkat pada ketika ini.

Penetapan gaji minima sebelum ini hanyalah RM1200 sahaja yang mana pihak kerajaan telah ubah dan menaikkan gaji minima kepada RM1500.

Oleh itu, jika gaji minima ditetapkan semula kemungkinan kadar kenaikan sebanyak RM300 yang mana telah digunakan sama seperti sebelum ini yang menjadikan kemungkinan kadar minima gaji baharu adalah sebanyak RM1700 – RM1800.

Ada penjawat awam kumpulan bawahan yang melakukan dua atau tiga kerja bagi menampung perbelanjaan harian dan keperluan asas yang lain. Justeru, jika Gaji Minima Akan Dinaikkan Kepada RM1800 Sebulan ini berkuat kuasa, ia pasti akan sedikit sebanyak dapat mengurangkan bebanan penjawat awam kumpulan bawahan tersebut. Jadi, diharapkan Gaji Minima Akan Dinaikkan Kepada RM1800 Sebulan bagi membantu penjawat awam yang masih di fasa kesempitan kewangan untuk meneruskan kehidupan harian mereka.

Semoga usaha pihak kerajaan tentang Gaji Minima Akan Dinaikkan Kepada RM1800 Sebulan ini dapat direalisasikan dalam masa terdekat.

Seterusnya, anda juga boleh dapatkan info-info terkini di
TcerDotMy
kerana kami sentiasa menyediakan segala info yang tepat dan sahih.


Gaji Minimum RM1500 Mulai 1 Mei 2022

Gaji Minimum RM1500
 yang sedang hangat diperkatakan sejak kerajaan meluluskan usul tersebut akan mula dilaksanakan pada 1 Mei 2022 ini, yang juga merupakan Hari Pekerja. Langkah ini disambut baik ramai pihak terutamanya rakyat Malaysia, dan pelaksanaan akan termaktub kepada majikan syarikat besar dan bukan perusahaan mikro, kecil dan sederhana (PMKS).

Isi Kandungan

Cadangan Gaji Minimum RM1500

Umum sedia maklum bahawa kali terakhir gaji minimum dinaikkan adalah pada 1 Februari 2020 ketika pembentangan Bajet 2020 diadakan. Kenaikan pada ketika itu adalah sebanyak RM100, daripada kadar gaji minimum RM1100 kepada RM1200 sebulan. Ia telah dilaksanakan menggunakan Perintah Gaji Minimum 2020, Seksyen 23 Akta Majlis Perundingan Gaji Negara 2011 (Akta 732).

Justeru itu, satu cadangan untuk menaikkan gaji minimum bagi pekerja negara ini telah diumumkan pada bulan Februari tahun ini kepada kadar gaji minimum sekitar RM1500 sebulan. Menurut Menteri Sumber Manusia, Datuk Seri M Saravanan, kajian telah dibuat dan satu angka gaji minimum telah ada untuk dibawa sebagai cadangan dan akan diumumkan selepas dipersetujui Jemaah Menteri. (Sumber:
Berita Harian
)

Menteri Sumber Manusia, Datuk Seri M Saravanan. – Foto Bernama

Maklum Balas Majikan

Cadangan Kerajaan untuk melaksanakan kadar gaji minimum RM1500 telah menimbulkan pelbagai reaksi dalam kalangan pengusaha perniagaan terutamanya di Selangor. Ada yang bersetuju dengan cadangan ini, kerana melihat kepada kos sara hidup pekerja yang semakin meningkat. Ada juga yang kurang bersetuju oleh kerana keadaan ekonomi kebanyakan perniagaan kini yang masih sedang pulih daripada pelbagai dugaan terutama pandemik COVID-19.

Susulan cadangan tersebut, Persekutuan Majikan-Majikan Malaysia (MEF) telah mengeluarkan kenyataan bahawa keadaan sekarang adalah bukan masa sesuai untuk meningkatkan kos menjalankan perniagaan dan cadangan pelaksanaan gaji minimum RM1500 adalah dilihat akan menjejaskan pemulihan ekonomi.

Dalam kenyataan Presiden MEF, Datuk Dr Syed Hussain Syed Husman, kepada
Harian Metro
 bertarikh 6 Februari 2022, beliau berkata majoriti perniagaan Malaysia tidak bersedia serta tidak akan dapat melaksanakan cadangan gaji minimum baharu itu. Ini ekoran pandemik COVID-19 yang telah mengakibatkan perniagaan mengalami kejutan ekonomi, dan kebanyakannya belum lagi mencapai kestabilan. Ditambah pula kesan buruk akibat daripada
banjir
 besar bulan Disember 2021 yang lalu.

Menurut beliau lagi, dengan 98.9 peratus perniagaan Malaysia berada dalam kumpulan perusahaan mikro,kecil dan sederhana (PMKS), usaha sewajarnya harus dilakukan untuk pemulihan perniagaan di samping kawalan terhadap kenaikan kos produk dan perkhidmatan. Beliau juga berkata bahawa kenaikan ke atas gaji minimum akan memberi faedah kepada pekerja dengan gaji yang lebih rendah daripada kadar gaji minimum dan sebahagian besar daripada mereka adalah pekerja asing.

Tinjauan
Astro Awani
 bagi peniaga di sekitar Selangor pula mendapati pelbagai maklum balas daripada majikan apabila pengumuman pelaksanaan kadar gaji minimum RM1500 dibuat. Ada yang berpendapat kenaikan gaji minimum itu adalah berpatutan dengan kos sara hidup pekerja yang semakin meningkat, terutama bagi pekerja yang tidak mendapat sebarang kemudahan kediaman dan makanan untuk kelangsungan hidup. Oleh itu mereka menyambut baik saranan tersebut, kerana memikirkan tanggungan yang dihadapi pekerja mereka.

Namun bagi peniaga yang banyak terkesan dengan keadaan pandemik dan juga banjir buruk pada Disember 2021 yang lalu, mereka merasakan tiada kesesuaian lagi untuk melaksanakan gaji minimum RM1500 itu. Pelaksanaan ini pada pandangan mereka akan menjejaskan pemulihan ekonomi berikutan jangkaan kos barangan dan perkhidmatan yang akan meningkat, ditambah dengan negara yang belum mencapai kemampanan ekonomi.

Sumber Video: Youtube
Astro Awani

Sesi Libat Urus Bersama Majikan

Sehubungan dengan itu, pihak kerajaan telah mengadakan sesi libat urus dengan majikan berhubung pelaksanaan gaji minimum RM1500 ini bagi membolehkan ia dilaksanakan secara holistik, menurut Perdana Menteri Datuk Seri Ismail Sabri Yaakob dalam satu ucapan beliau di Kuala Lumpur bulan lalu. (Sumber:
Astro Awani
) Bagi tujuan tersebut, Kementerian Sumber Manusia (KSM) telah berbincang dengan persatuan terlibat termasuklah Kongres Kesatuan Pekerja Dalam Perkhidmatan Awam (Cuepacs) dan majikan.

Menurut beliau, kerajaan melibatkan semua majikan untuk perbincangan gaji minimum ini berikutan ada syarikat yang mampu, tidak kurang syarikat yang tidak mampu kerana terlalu kecil. Terdapat kerisauan pertambahan angka penangguran sekiranya majikan yang tidak mampu terpaksa memberhentikan pekerja mereka. Kerajaan amat prihatin akan kos sara hidup rakyat Malaysia kini, namun pada masa sama tidak mahu Perusahaan Kecil dan Sederhana (PKS) serta PKS Mikro menghadapi kesukaran dalam pelaksanaan gaji minimum RM1500 itu.

Perdana Menteri Datuk Seri Ismail Sabri Yaakob menyampaikan ucapan pelancaran Inisiatif Jamin Kerja pada Majlis Perasmian Karnival Kerjaya Jamin Kerja Keluarga Malaysia 2022 di Pusat Konvensyen Kuala Lumpur
hari ini
. – Foto BERNAMA

Kerajaan Lulus Gaji Minimum RM1500

Pada 19 Mac 2022, menerusi petikan dari
Berita Harian
, Kerajaan telah meluluskan pelaksanaan kadar gaji minimum RM1500 sebulan dan bakal bermula pada 1 Mei 2022 di seluruh negara.

Pelaksanaan Gaji Minimum RM1500

Menurut Perdana Menteri, Datuk Seri Ismail Sabri Yaakob, pelaksaan gaji minimum ini hanya akan melibatkan majikan syarikat besar termasuk syarikat berkaitan kerajaan (GLC) dan sebagainya. Pelaksanaan gaji minimum baharu ini tidak membabitkan perusahaan mikro, kecil dan sederhana (PMKS).

Beliau menjelaskan bahawa kerajaan telah memutuskan untuk menangguh pelaksanaan kadar baharu gaji minimum itu kepada syarikat, perusahaan kecil dan koperasi yang tidak mampu untuk membayar gaji minimum RM1500 kepada pekerja mereka buat masa ini. Kementerian Sumber Manusia dan Kementerian Pembangunan Usahawan dan Koperasi telah diarah untuk membuat perbincangan untuk membolehkan syarikat dan perusahaan seumpamanya menangguhkan pelaksaan itu.

Keputusan ini dibuat setelah kajian impak dilaksanakan secara mendalam termasuk kesan pelaksanaan gaji minimum baharu ini terhadap perusahaan mikro, kecil dan sederhana (PMKS). Ini bagi tidak memberi kesan buruk kepada pekerja terutamanya selain perusahaan itu sendiri. (Sumber :
UTUSAN
)

Sumber video:
Berita Harian TV

Maklum Balas Terkini Gaji Minimum RM1500

Setelah pengumuman kenaikan gaji minimum bakal dilaksanakan 1 Mei ini, pelbagai reaksi dilihat dari pelbagai lapisan masyarakat. Kebanyakan menyatakan bahawa golongan peniaga terutamanya akan mengambil kesempatan untuk menaikkan harga barang sewenang-wenangnya. Pun begitu, masih ada rakyat yang menarik nafas lega atas pengumuman ini, terutama golongan bujang yang tinggal di kawasan bandar.

Antara pandangan yang melihat perkara ini sebagai berita buruk mengatakan harga barang akan naik tinggi seiring dengan kenaikan tangga gaji minimum. Terdapat kegusaran akan kenaikan tangga gaji yang lain apabila tahap gaji rendah dinaikkan, justeru akan meningkatkan kos operasi syarikat. Ini bakal membawa kepada kenaikan harga barangan syarikat tersebut.

Ada yang menyokong menyatakan kenaikan gaji tersebut bagai tiada kesudahan kerana gaji pekerja sudah pasti tidak akan mencukupi sekiranya harga barang dinaikkan lagi, tidak kurang yang merasakan akan ada pembuangan pekerja kerana syarikat akan cuba mengurangkan kos operasi mereka.

Dari sudut lain, ada guru tadika yang meluahkan hasrat supaya gaji mereka dinaikkan oleh pemilik premis pendidikan awal kanak-kanak kerana masih ada gaji asas pekerja yang berada di tahap RM900 sebulan. Bahkan gaji asas RM1100 dilihat untuk pekerja yang mempunyai diploma dan ijazah dalam pendidikan. (Sumber:
mStar
)

Persekutuan Pekilang-Pekilang Malaysia (FMM) dalam pada itu telah merayu kepada pihak kerajaan supaya mempertimbangkan semula keputusan pelaksanaan gaji minimum RM1500 pada bulan Mei nanti. Mereka berkata, kerajaan sebaliknya perlu ambil pendekatan kenaikan progresif seperti yang telah dicadangkan sebelum ini. Kenaikan secara beransur-ansur masih dapat menangani kenaikan kos sara hidup akibat pandemik COVID-19 serta gangguan bekalan yang berlaku, pada pendapat FMM.

Presiden FMM, Tan Sri Soh Thian Lai dalam satu kenyataan kepada
Harian Metro
 berkata FMM yakin bahawa majikan boleh terus mengekalkan pekerjaan dan pelarasan gaji dengan kawalan oleh kerajaan yang perlu terhadap kenaikan kos serta usaha bersepadu oleh industri untuk membiayai kenaikan kos secara dalaman. Beliau berkata lagi, kenaikan daripada kadar gaji minimum semasa RM1200 kepada RM1500 adalah merupakan satu kenaikan serta-merta sebanyak 25 peratus daripada gaji pokok sedia ada. Ini seterusnya akan membawa kesan terhadap perniagaan dan pemulihan ekonomi apabila kos gaji keseluruhan meningkat.

Dalam pada itu, menurut Tinjauan Keadaan Perniagaan FMM-Institut Penyelidikan Ekonomi Malaysia yang dijalankan dari 5 Januari sehingga 10 Februari 2022, kebanyakan responden mempunyai pendapat bahawa kenaikan RM100 pada kadar gaji minimum adalah boleh diterima berpandukan kepada keadaan ekonomi semasa. Dengan dapatan tersebut, FMM telah mencadangkan kepada kerajaan untuk melaksanakan pelarasan gaji minimum secara berperingkat dengan kenaikan sebanyak RM100 pada suku ketiga tahun 2022 diikuti pelarasan seterusnya pada tahun 2023 atau 2024 membawa kenaikan kepada RM1500.


Khas Ramadhan | Gangguan Makhluk Halus Dalam Bulan Ramadhan

Isi Kandungan

Apakah masih ada gangguan makhluk halus dalam bulan Ramadhan?

Soalan :

Jika benar syaitan dirantai, mengapakah masih ada kejadian gangguan makhluk halus dalam bulan Ramadhan?

Jawapan :

Alhamdulillah, segala puji dan syukur dipanjatkan kepada Allah S.W.T. Selawat dan salam kami ucapkan ke atas junjungan besar Nabi Muhammad S.A.W, para isteri dan keluarga baginda, para sahabat, seterusnya golongan yang mengikuti jejak langkah baginda sehingga hari kiamat.

Pertanyaan ini mungkin berpunca daripada dua buah hadith daripada Abu Hurairah RA, bahawa Nabi SAW bersabda:

إِذَا دَخَلَ شَهْرُ رَمَضَانَ فُتِّحَتْ أَبْوَابُ السَّمَاءِ، وَغُلِّقَتْ أَبْوَابُ جَهَنَّمَ، وَسُلْسِلَتِ الشَّيَاطِينُ

Maksudnya:
“
Apabila datangnya Ramadhan maka dibuka pintu-pintu syurga, ditutup pintu-pintu neraka dan dibelenggu syaitan-syaitan.”

(Riwayat al-Bukhari, no. 1899)

Dalam riwayat Muslim, no. 1079, disebutkan (وَصُفِّدَتِ الشَّيَاطِينُ)

Menurut al-Hafiz Ibn Hajar al-‘Asqalani:
“…Berdasarkan sebahagian pandangan, yang dimaksudkan syaitan dalam hadith ini
merujuk kepada sebahagiannya, iaitu mereka yang ganas lagi menentang (bukan semua syaitan)
. Sebab itulah Ibnu Khuzaimah membuat judul bab dalam kitab Sahihnya untuk hadis berkaitan, lalu beliau menyebutkan hadis diriwayatkannya sendiri dan juga diriwayatkan oleh at-Tirmidzi, an-Nasaa’i, Ibnu Majah, dan al-Hakim… (sebagaimana di atas).”
(Lihat
Fath al-Bari
, 4/114)

Jika diteliti, terdapat satu bab dalam
Sahih Ibn Khuzaimah
yang dinamakan:

بَابُ ذِكْرِ الْبَيَانِ أَنَّ النَّبِيَّ صَلَّى اللهُ عَلَيْهِ وَسَلَّمَ إِنَّمَا أَرَادَ بِقَوْلِهِ: «وَصُفِّدَتِ الشَّيَاطِينُ» مَرَدَةُ الْجِنِّ مِنْهُمْ، لَا جَمِيعَ الشَّيَاطِينِ «إِذِ اسْمُ الشَّيَاطِينِ قَدْ يَقَعُ عَلَى بَعْضِهِمْ

Maksudnya:
“Bab penjelasan terhadap apa yang dimaksudkan dengan Sabda Nabi SAW: ‘Dan dibelenggulah syaitan-syaitan yang ganas (atau besar).”
Bukan merujuk kepada seluruh syaitan kerana sebutan (atau istilah) syaitan-syaitan adakalanya digunakan untuk sebahagian dari mereka
.”
 (Lihat
Sahih Ibn Khuzaimah,
1/188)

Syeikh Anwar al-Kashmiri menyebut:
“(Dibelenggu syaitan-syaitan) di sisi riwayat Tirmidzi:
Jin yang ganas
. Justeru, tidak lazim bahawa dirantai keseluruhannya
.” (Lihat
Faidh al-Bari ‘ala Sahih al-Bukhari
, 3/327)

Menurut Imam al-Qurtubi sebagaimana yang dinukilkan oleh Imam Ibn Hajar al-‘Asqalani,

“Sesungguhnya gangguan syaitan hanya berkurang terhadap orang-orang berpuasa yang memelihara syarat-syarat puasa dan adab-adabnya.
Atau yang dibelenggu hanya sebahagian syaitan sahaja, iaitu yang ganas dari kalangan mereka, bukan semuanya sebagaimana dinyatakan dalam sebahagian riwayat
. Atau yang dimaksudkan adalah berkurangnya kejahatan dalam bulan Ramadhan, dan ini merupakan perkara yang dapat dirasakan, di mana kejahatan ketika bulan Ramadhan lebih sedikit jika dibandingkan dengan bulan-bulan selainnya…” (Lihat
Fath Al-Bari
 4/114)

Kesimpulan

Berdasarkan apa yang telah dinyatakan di atas, kami cenderung bahawa maksud syaitan yang dibelenggu itu adalah:

Hanya sebahagian syaitan sahaja yang dibelenggu iaitu yang besar atau ganas (مَرَدَةُ الْجِنِّ) manakala selebihnya masih ada.

Ia juga membawa maksud syaitan tidak bebas menggoda orang-orang yang beriman berbanding bulan-bulan yang lain.

Gangguan makhluk halus boleh dielakkan dengan memperbanyakkan ibadah dalam bulan Ramadhan seperti amalan puasa itu sendiri, membaca al-Qur’an, berzikir dan sebagainya. Ibn Hajar al-‘Asqalani menukilkan dari al-Hulaimi yang menyatakan maksud dibelenggu itu mengandungi makna para syaitan tidak dapat sampai memberi ujian/godaan kepada umat Islam sepertimana di luar bulan Ramadhan disebabkan umat Islam menyibukkan diri dengan berpuasa yang berperanan melemahkan syahwat, demikian juga mereka sibuk dengan membaca al-Quran dan berzikir. (Lihat
Fath al-Bari
, 4/114)

Dalam masa yang sama, kami juga mencadangkan kepada mereka yang berhadapan dengan individu yang mengalami gangguan sebegini untuk merujuk juga kepada pakar perubatan kerana kemungkinan ia berkait rapat dengan masalah psikiatri dan bukannya gangguan makhluk halus semata-mata.

Semoga Allah memberikan kefahaman di dalam agama-Nya. Kita sentiasa berusaha agar Ramadhan pada kali ini dapat diisi dan dimanfaatkan dengan sebaiknya. Wallahu’alam.

Akhir kalam, semoga perkongsian kami berkenaan dengan
Khas Ramadhan | Gangguan Makhluk Halus Dalam Bulan Ramadhan
dapat memberi manfaat dan kefahaman yang tepat buat anda semua.

Sumber :
Pejabat Mufti Wilayah Persekutuan

Anda juga mungkin berminat dengan :

Khas Ramadhan | Adakah Mengorek Hidung Membatalkan Puasa

Khas Ramadhan | Hukum Puasa Bagi Wanita Yang Keluar Haid Terputus-putus Tidak Cukup Sehari Semalam

Khas Ramadhan | Hukum Makan Dengan Kuantiti Yang Banyak Ketika Berpuasa Dalam Keadaan Terlupa


Gangguan Orang Ketiga: Cara Buat Aduan ‘Perosak’ Rumahtangga (2023)

Gangguan orang ketiga
 sering dikaitkan jika berlaku masalah dalam rumahtangga antara suami dan isteri. Isu ini bukan isu baharu yang masyarakat sedang hadapi, namun saban tahun terlalu banyak kes yang menunjukkan rumatangga tidak dapat diselamatkan ekoran gangguan dari perosak ini, iaitu orang ketiga.

Isi Kandungan

Undang-undang Syariah Gangguan Orang Ketiga

Namun, tahukah kita bahawa terdapat
undang-undang syariah
 bagi “orang ketiga dalam perkahwinan” atau “gangguan orng ke-3” di mana kita boleh membuat aduan sekiranya menjadi mangsa.

Kesalahan tersebut diletak di bawah
ENAKMEN 11 TAHUN 2013
 –
ENAKMEN KESALAHAN JENAYAH SYARIAH 2013
 (
BAHAGIAN V – KESALAHAN PELBAGAI
).

Kenyataannya adalah;

“Mana-mana orang yang mengganggu rumah tangga orang lain dengan apa-apa cara dan mempengaruhinya supaya mengabaikan tanggungjawab rumah tangga sedia ada melakukan suatu kesalahan dan boleh, apabila disabitkan, didenda tidak melebihi
RM3000
 atau
dipenjarakan selama tempoh tidak melebihi dua tahun
 atau kedua-duanya, dan Mahkamah boleh memerintahkan lelaki atau perempuan itu supaya kembali kepada isteri atau suaminya.”

Dalam kalangan kenalan kita mungkin ramai yang masih tidak tahu akan perkara ini. Justeru, menjadi tanggungjawab kita untuk menjelaskan kepada mereka yang sedang diganggu oleh orang ketiga ini untuk segera bertindak dengan segala bukti yang ada.

Tindakan kita sebenarnya bakal meyelamatkan lebih banyak perkahwinan dan juga memberi kesedaran atau balasan terhadap mana-mana individu yang suka menganggu rumahtangga orang lain.

Siapakah Orang Ketiga

Menurut Peguam Syari’e dari website
Abdul, Low And Partners
, tidak ada takrifan yang khusus berkenaan orang ketiga kerana sesiapa sahaja boleh menjadi orang ketiga dalam suatu hubungan suami isteri. Namun secara amnya orang ketiga adalah pihak yang cuba untuk mengeruh, mengganggu serta meruntuhkan sesebuah institusi kekeluargaan. Orang ketiga ini termasuklah:

Ahli keluarga sendiri seperti ibu bapa, adik beradik, ipar duai dan sebagainya;

Kekasih atau bekas kekasih;

Rakan, rakan sekerja atau majikan;

Jiran.

Dan lain-lain.

Apakah Perbuatan Yang Dianggap Sebagai Gangguan Orang Ketiga

Berdasarkan Akta/Enakmen Kesalahan Jenayah Syariah, terdapat beberapa bentuk kesalahan yang boleh didakwa sebagai gangguan orang ketiga iaitu:

Memujuk lari atau membawa pergi atau mempengaruhi perempuan bersuami supanya meninggalkan rumahtangga;

Menghalang pasangan suami isteri yang sah daripada hidup sebagai suami isteri;

Menghasut, memaksa, memujuk suami atau isteri supaya bercerai atau mengabaikan tanggungjawab.

Menurut dari infografik yang dikongsi oleh
Majlis Agama Islam Selangor (MAIS),
 terdapat seksyen 32, 33 dan 34 yang boleh dihukum.

Apa Yang Perlu Dilakukan Jika Ada Gangguan Orang Ketiga

Boleh membuat aduan di Bahagian Penguatkuasaan Jabatan Agama Islam di negeri Encik/Puan bermastautin. Hal ini adalah kerana kesalahan-kesalahan ini adalah termasuk dalam kategori kesalahan jenayah syariah dan hanya Pendakwa Syarie yang mempunyai bidangkuasa untuk memulakan kes jenayah.

Bahagian Penguatkuasaan akan meneruskan siasatan terperinci jika terdapat bukti yang kukuh berkenaan aduan tersebut dan seterusnya mendakwa pihak ketiga tersebut di Mahkamah Syariah.

Maklumat Yang Diperlukan Sebelum Membuat Aduan

Sebelum membuat aduan gangguan orang ketiga di Jabatan Agama Islam, adalah disarankan agar  menyediakan bukti dan dokumen berkaitan aduan gangguan orang ketiga tersebut. Antara dokumen/bukti yang diperlukan ialah:

Maklumat diri orang ketiga;

Gambar yang membuktikan gangguan orang ketiga;

Screenshot mesej/perbualan antara pasangan dan pihak ketiga;

Dokumen-dokumen lain seperti resit hotel, video, etc.

Cara Buat Aduan

Sekiranya anda menjadi mangsa gangguan orang ke-3 dan ingin membuat aduan, anda boleh kemukakannya melalui langkah berikut:

Membuat aduan di Unit Penguatkuasaan dan Pendakwaan, jabatan agama Islam negeri yang berdekatan.

Menjelaskan bentuk gangguan atau hubungan pasangan dengan orang ketiga dan kesannya terhadap rumah tangga.

Mengemukakan bukti kukuh dalam bentuk dokumen atau saksi mengenai gangguan orang ketiga.

Aduan yang dibuat oleh mangsa akan disiasat secara terperinci oleh Pegawai Penguatkuasa dan jika ada bukti kes akan didakwa di Mahkamah Syariah.

Jika disabitkan bersalah, orang ketiga tersebut akan dikenakan hukuman yang telah ditetapkan dalam undang-undang berkaitan

Penutup

Justeru, jika pernah diganggu atau tahu ada kenalan yang sedang diganggu oleh orang ketiga, pastikan mangsa mengetahui hak yang sepatutnya.

Jangan biarkan perosak mengambil kesempatan di atas kepolosan kita hinggakan banyak hati yang terluka, terutama anak-anak dan keluarga. Moga sesiapa sahaja yang sedang melalui ujian ini bertabah dan bersabar serta bertindak segera mengikut lunas undang-undang yang sepatutnya.

Namun, jika terjadi perkara tidak diingini seperti terlerainya sebuah ikatan perkahwinandisebabkan gangguan orang ketiga atau lain-lain, jangan terus menunduk lemah. Bangkit dan jalani kembali kehidupan dan dapatkan
BANTUAN
 untuk anda melalui saluran yang sepatutnya.

Semoga dipermudahkan!